ЎзА - Китобхонлик маданияти ва маънавият\nФарғона вилояти ҳокими:\n– Албатта, китоб ўқиш ҳар бир инсон учун жуда керак. Асосийси, қандай китоб ўқишда. Айниқса, халқ билан мулоқот қиладиган, кўпчиликка бош бўлиб юрадиган раҳбар инсонлар, аввало, ўзи китоб ўқиган, билимли бўлсагина фаолиятида қоқилмайди, муваффақиятга эришади. Мендаги китоб ўқишга меҳр болалигимдан, ўқувчилик йилларимдан бошлаб шаклланган, ўша йилларда ўқиган китобларим, ёд олган шеърларим хотирамга муҳрланган. Марғилон шаҳридаги 1-ўрта мактабда она тили ва адабиёти муаллимимиз Дилбархон Ғофурова сингари қалбимизда китобга муҳаббат уйғотган ўнлаб устозларимиз номини ҳурмат билан эслайман.\nЎзим адабиётни яхши кўрганим учун ижодкорларни ҳам қадрлайман, адабий жараённи алоҳида эътибор билан кузатиб бораман. Яқинда ёшлар билан учрашувда бағдодлик ёш олим йигитимиз Нодирабегим, Амирий сингари Қўқон адабий муҳити намояндларининг ижоди бўйича илмий тадқиқот олиб бораётганини эшитиб хурсанд бўлдим.\nАйни кунларда мумтоз шоир Хусрав Деҳлавийнинг девонини ўқияпман. 1200-1300 йилларда Ҳиндистонда яшаб, ижод этган шоирнинг пурмаъно ҳикматлари, фалсафий шеърлари бутун башариятга хизмат қилиб келаётганини амин бўлаяпман.\nСирдарё вилояти Халқ таълими бошқармаси бошлиғи:\n– Ўзим тарихчиман. Шу сабабдан ҳам тарихий адабиётларга қизиқаман. Охирги ўқиган китобим таниқли рус адиби Исай Калашниковнинг «Шафқатсиз аср» романининг 1-жилди бўлган «Қувғиндилар» қисмини ўқиб чиқдим.\nРоман тарихий ҳақиқатларга асосланган бўлиб, мўғул босқинчилари, хусусан Чингизхоннинг ҳокимият тепасига келиши ва бу саркарданинг тарих саҳнасида пайдо бўлишига жараёнларини қамраб олади.\nАслида нима учун китоб ўқиймиз? Бу машғулот бизга нега керак?\nҚодирий бобомиз айтганидек, мозийга қараб иш кўрмак хайрлидир, деган ақида билан улғайганмиз. Мутолаа завқига, адабий қаҳрамонлар ҳаётига ёндош учинчи оламга ошноликка сабаб, аввало китобнинг инсон ҳаётида ўрнини бошқа нарса билан тўлдириб бўлмайдиган маънавий қудратидир. Зотан, инсонга китоб берадиган нарсани бошқа ҳеч қандай манба беролмайди.\nОсиё, Осиё ўйинлари чемпиони,\nжаҳон чемпионатлари совриндори:\n– Спортчиларда бўш вақт бўлиши жуда қийин масала. Доимий равишда машғулотларда, мусобақаларда бўламиз. Яқин йиллар давомида ҳатто оилам даврасида ҳам узоқ муддат бўла олмаганман. Нафақат юртимиз, бутун дунёни жиддий ташвишга солган коронавирус пандемияси туфайли бир неча ой уйимизда, оиламиз бағрида бўлдик. Ана шу даврда бўш вақтимиз ҳам кўп бўлди. Очиғини айтсам, машғулотлар билан бўлиб анча йиллардан буён бирорта китоб ўқимаган эдим.\nКарантин даврида бир эмас, иккита китобни ўқиб чиқдим. Ўткир Ҳошимовнинг «Дунёнинг ишлари» асаридан шунчалар таъсирландимки, хонамни ичидан қулфлаб олиб ўқидим. Ўқиб бўлгач ҳам анчагача унинг таъсиридан чиқолмадим. Оналар борлигига шукур қилдим. Адиб айтганидай: «Мабодо Тангри марҳумларга қайта жон ато қилсаю, оналар тирилиб қолса, ҳаёт пайтида меҳр берганми, бермаганми - барибир фарзандларини мақтаб гапирган бўларди. Оналар ҳатто вафотидан кейин ҳам оналигича қолади».\nБундан буён имкон қадар ушбу китобни қайта-қайта ўқишга ҳаракат қиламан. Чунки бу китоб оналар, менинг онам ҳақида ёзилган. Шу боис китоб кўнглимдан мустаҳкам жой олди. Мен учун энг қадрли китобга айланди. Билмадим, балки оналар ҳақида ёзилган яхши китоблар кўпдир. Бироқ айнан мана шу китобни ўқишдан чиқарган хулосам шу бўлдики, «Дунёнинг ишлари» мен учун оналар ҳақида ёзилган дунёдаги энг яхши асардир. Агар кимки ушбу китобни ўқимаган бўлса, албатта ўқиб чиқишларини маслаҳат бераман. Оналари тирик бўлса, уларни янада қадрлашга интилади, агар ўтиб кетган бўлса, онасининг тафтини, меҳрини ҳис қилади.\nБолалигимда «Қайсар чумчуқча» деган эртак китоб ўқиганман. Муаллифи ким эканлиги ҳам ёдимда йўқ. Айнан мана шу китоб воқеалари узоқ йиллар хотирамдан ўчмай келади. Умуман, ҳаётда бирор бир муҳим иш қилмоқчи бўлсам, ўқиган китобларимдаги воқеаларни кўз олдимга келтираман. Уларда сабоқ олишга ҳаракат қиламан. Назаримда китоб инсони улғайтиради, мулоҳаза, мушоҳадага чорлайди. Китоб ўқиган одамдан ҳеч қачон ёмонлик чиқмайди. Шундай экан, китоб ўқишни канда қилмаслигимиз. Китоб ҳар биримизнинг яқин дўстимизга айланиши керак.\nБухоро давлат университети талабаси:\n– Ўткир Ҳошимовнинг «Икки эшик ораси» асарини севиб мутолаа қилдим. Бу асар ҳар бир ёш китобхон учун ўз қаҳрамонлари билан жасурлик ва мардлик тимсолини ярата олади. Жанг майдонидаги тасвирлар, аянчли ва ачинарли қисматлар тасвири бугунги куннинг тинчлигига шукрона келтиришга, ички дунёмизни чиройли ниятлар билан бойитишга ундайди. Бизга сабр қилишни, матонатни ўргатадиган, оналар қадрини англашни, фарзандларни асрашни эслатиб қўяди. Қайта-қайта ўқишга арзирли асарнинг тарбияси кўп, таълими бисёр, умри барҳаётдир. Мен тенгдошларимга ана шундай асарларни ўқишни тавсия этган бўлардим.\nХўжайли тумани ҳокими:\n– Мен ёшлигимдан қорақалпоқ, ўзбек, рус, озар ва бошқа халқларнинг адабий асарларини кўп ўқиганман. Улардан энг севимлиси Чингиз Айтматовнинг «Оқ кема» асари. Китобни ўқиган киши ундаги ёш боланинг она табиатга, атроф-муҳитга бўлган чексиз муҳаббатини ҳис қилади. Асарни ўқиган ёшнинг ҳаёти яхши томонга ўзгаради. Шунинг учун ушбу асарни барча болалар, ёшларимиз ўқишини тавсия қиламан.\n«Маънавият сарчашмаси» газетаси бош муҳаррири, ёзувчи:\n– Асосан чет эл адабиётини мутолаа қиламан. Албер Камю, Габриел Гарциа Маркес, Сомерсет Моэм, Жуброл Халил Жуброн сингари адибларнинг асарлари ўқиш китобимга айланган.\nСизни ўзига қайта-қайта мурожаат қилишга ундай оладиган асаргина ўқишга арзийди. Ўзбек адибларидан Тоғай Мурод, Абдулла Қаҳҳор, Назар Эшонқул, шунингдек, Улуғбек Ҳамдамнинг баъзи китобларини ўқиб тураман.\nЖалолиддин Румий, Шамс Табризий, Фаридуддин Аттор ҳикматларининг шахс камолотидаги ўрни ҳақида соатлаб гапириш мумкин. Заҳириддин Муҳаммад Бобур, Бобораҳим Машраб ижодига ҳам мурожаат қилиб тураман. Бундан ташқари, саноқли исломий шоирлар шеъриятидан баҳра оламан. Маънавий устозгина эмас, айнан менга адабиётнинг алифбосини ўргатган устозларим ва ижодкор дўстларим асарларидан ҳам баҳра оламан.\nМутолаа ҳаётимнинг ажралмас қисмига айланган. Ўқимасам, ижод қилмасам, гўёки мавжуд эмасдайман. Фақат фикрлашга ундайдиган китобгина бизни камолотга етаклайди. Бугунги ёшлар Моҳиятнинг моҳиятини эслатиб турувчи асарларни кўпроқ ўқиши керак. Айни пайтда эса Габриел Гарциа Маркес асарлари мутолаасига киришганман. Бир донишманд айтган экан: ёд олиш муҳиммас, тушуниш керак, тушуниш ҳам иккинчи даражали ҳис қилиш лозим. Бадиий асарни «таржима қилиб бериш»ни ёмон кўраман. Ундаги жозибани фақат ўқибгина ҳис қилиш мумкин.\nДарвоқе, иш столим устида қайта-қайта мурожаат қиладиган китобларимдан «Ҳақиқат манзаралари» ва «Тазкират ул-авлиё» ҳам навбатини кутиб турибди.\nЎзбекистон мудофаасига кўмаклашувчи «Ватанпарвар» ташкилоти\nНаманган вилояти кенгаши раиси, халқ депутатлари вилоят кенгаши депутати:\n– Кўпинча раҳбарлар китоб, газета-журнал ўқишга вақтлари йўқлигини рўкач қилади. Ҳа, тўғри раҳбарнинг ҳамиша вақти тиғиз, иши кўп, ташвиши етарли бўлади. Аммо, теранроқ мушоҳада қилсак, мутолаа, яъни ўқиш ҳам раҳбарлик шартларидан бири эмасми?\nБадиий асар мутолааси кишини маънавий озиқлантириши билан бир қаторда кундалик ташвишларни унутиб, руҳан дам олиши, асабларини тинчлантиришида беминнат восита ҳисобланади. Мен Тоҳир Маликнинг «Одамийлик мулки» китобини сотиб олганимда анча вақт ўтган бўлсада, ҳажман катталигидан бемалол вақтим бўлганда ўқирман, деб кейинга суриб юрган эдим. Бу орада кўплаб катта-кичик китобларни ўқиб қўйдим.\nАммо, кеча ишдан қайтиб «Одамийлик мулкини» қўлга олганимча, турмуш ўртоғимнинг «дамингизни олсангиз бўлар эди, эртага ишга борасиз ахир», деган енгилгина огоҳлантиришидан кейин соатга қарасам – 12.10, китобнинг саҳифасига қарасам 56-бетга келибман. Аммо, на чарчоқлик ва на зерикиш ҳиссини туйдим. Аксинча, аллома бобокалонларимизнинг барҳаёт ва ҳамма замон ва маконларга мос ўгитлари, диний-маърифий ривоятлар, ҳадислар, уларнинг бугунги кунимиз билан қиёсий аҳамияти ҳақида ҳикоялардан шу қадар баҳра олдимки, бу китобни эртароқ ўқишга киришмаганим учун ўзимни койидим. Китобни энди ишга ҳам ўзим билан бирга олиб келаяпман. Орада озгина бўш вақтим бўлса, бир бетми-икки бетми ўқиб олаяпман.\nЎз номидан келиб чиқиб, том маънода одамийлик мулкидан сабоқ бергувчи ушбу китобни ҳамма ва ҳар бир киши ўқиб чиқишини истар эдим.


Навоийлик фермерлар ғалладан бўшаган ерларга такрорий экин экиб, қўшимча даромад олмоқда | O'zLiDeP\nНавоийлик фермерлар ғалладан бўшаган ерларга такрорий экин экиб, қўшимча даромад олмоқда\nЎзбекистон фермер, деҳқон хўжаликлари ва томорқа ер эгалари кенгаши, бир қатор вазирлик ва мутасадди ташкилотлар вакилларидан иборат Республика ишчи гуруҳи Навоий вилоятида ғалладан бўшаган майдонларга такрорий экинлар экиш ишларини ўрганди.\nЖумладан, ишчи гуруҳ аъзолари вилоятнинг барча туманларида бўлгани каби Кармана туманида ҳам ғалладан бўшаган майдонларни шудгорлаш ва фермерлар ҳамда аҳоли томонидан такрорий экин экиш жараёнлари билан танишди.\nМаълумотларга кўра, жорий йилда туманда 7371 гектар майдонда ғалла ҳосили ўриб-йиғиб олиниб, шундан 4740 гектар майдонга такрорий экин экиш режалаштирилган. Айни пайтда бошоқли дон ҳосили ўриб-йиғиб олинган ерларни сомондан тозалаш, пешма-пеш шудгорлаш ва экин экиш учун тайёрлаш ишлари олиб борилмоқда. Ҳозиргача белгиланган ер майдоннинг 72 фоизига такрорий экин экиш ишлари бажарилди. Хусусан, 2460 гектарга сабзавот, 1102 гектарга дуккакли, 1064 гектарига тариқ, қолган ерларга полиз, кунгабоқар, шоли ва озуқа экилиши мақсад қилинган.\n– Бу йил 40 гектар майдонда ғалла етиштириб, 65 центнердан ҳосил олдик, – дейди Кармана туманидаги “Ахмад Санжар” фермер хўжалиги бошлиғи М. Хаитов. – Ҳозирда ғалладан бўшаган 15 гектар ерга сабзи, 5 гектарига қизил лавлаги, 2 гектарига шолғом, 1 гектарига тарвуз экдик. Такрорий экин экиш биз фермерларга яратиб берилган катта имконият бўли, қўшимча даромад манбаига айланди. Бу йилги такрорий экиндан 50-60 миллион сўм қўшимча даромад олишни мақсад қилганмиз.\nИшчи гуруҳ ушбу тумандаги “Севолтепа Раззоқи” фермер хўжалигини кўздан кечирганда ғалладан бўшаган ер майдонига пешма-пеш такрорий экин экилаётган жараёни гувоҳи бўлишди.\n- Фермер хўжалигимизга тегишли 130 гектар ер майдони мавжуд бўлиб, шундан 32 гектарига ғалла эккан эдик, - дейди фермер хўжалиги раҳбари Абдураззоқ Ризаев. – Жорий йилги ғалладан 71 центнердан ҳосил олдик. Кўриб турганиздек сомондан тозаланган ерга сабзи, лавлаги, шолғом маҳсулотлари экиляпти. Ерни шудгорлаш, экин экишга мўлжалланган техникаларимиз бор. Такрорий экин экиб, даромадимиз йилдан йилга ошиб боряпти. Ўтган йили ҳам турли сабзавот маҳсулотлари етиштириб, олинган даромадимизга маҳсулотларни сақлаш учун 100 тонналик музлатгич, омборхона қурдик.\nУшбу ҳудудда фаолият кўрсатиб келаётган “Кармана туман томорқа хизмати” МЧЖ аҳоли томорқалари ва фермерларга кўчат ва уруғлар етказиб беришга яқиндан кўмакчи бўлмоқда.\n- Томорқа хизматимиз 2018 йил август ойида фаолияти йўлга қўйилган эди, - дейди МЧЖ раҳбари Самар Ахмедов. – Фермерларга такрорий экин экиш учун сабзавот ва дуккакли экинлар экиш учун уруғини етказиб беряпмиз. Бундан ташқари фермерларга ҳосилни йиғиштириб олиш, экин экиш учун техникаларимиз хизмат кўрсатиб келади. Бу йилги ҳосил учун фермерлар билан 600 миллион сўмлик шартномалар имзоладик. Маҳсулотларни сақлайдиган музлатгич ва омборхоналаримиз ҳам мавжуд.\nИшчи гуруҳ Навбаҳор туманида ҳам такрорий экинлар экиш ишлари яхши ташкил этилганига гувоҳ бўлди. Бугунги кунда тумандаги 8682 гектар ердаги бошоқли дон йиғиштириб олиниб, сомондан тозалаш ва шудгорлаш ишлари олиб борилмоқда. Бу майдонларнинг 5442 гектарига сабзовот ва дуккакли экинлар экишга ҳозирланиб, ерга уруғ қадашга киришилган.\n– Ғалладан бўшаган ерларнинг 7743 гектарига такрорий экин экиш режалаштирилган, – дейди Ўзбекистон фермер, деҳқон хўжаликлари ва томорқа ер эгалари Навбаҳор тумани кенгаши раиси Жўрабек Худойбердиев. – Жумладан, бу майдонларнинг катта қисмига яъни 2556 гектарига тариқ ва кунжут, 1256 гектарига сабзавот, 1506 гектарига мош, 2045 гектарига озуқа экинлар экиш режалаштирилган ва бу ишлар ҳозирда давом этмоқда. Такрорий экинларни экиш учун керакли миқдорда уруғлик, минерал ўғит ва ёнилғи-мойлаш материаллари захираси яратилган.\nУшбу тумандаги “Салимчўли” фермер хўжалиги ҳам ғалладан бўшаган майдонларга такрорий экин экиш ишларини жадаллик билан бошлаб юборган.\n- 51,9 гектар ер майдонига экилган ғалла ҳосилини йиғиб олдик, - дейди фермер хўжалиги раҳбари Салим Чўлиев. – Ушбу бўшаган ерга такрорий экин учун шудгорлаш, экин экиш ишлари олиб бориляпти. 10 гектарига мош, 8 гектарига тариқ, 1 гектарига тарвуз, 1 гектарига сабзи экдик. Ишчиларимизнинг 15 нафарига 1 гектардан, кам таъминланган оилаларнинг 7 нафарига 0,5 гектардан ер ажратиб бердик. Ерни шудгорлаб беришдан тортиб экин экишгача кўмаклашяпмиз. Мақсадимиз уларнинг ҳам оиласи фаровонлигини таъминлаш, даромадини ошириш.\nЎрганишлар жараёнида ютуқлар билан бир қаторда камчиликлар ҳам борлиги кўзга ташланди. Ушбу аниқланган камчиликларни бартараф этиш юзасидан мутасадди ташкилотлар ва секторлар раҳбарларига кўрсатма хатлар юборилди.\nРеспублика ишчи гуруҳининг ўрганишлари давом этади.\nСиновли кунларда ҳеч бир тадбиркор ёлғизлатиб қўйилмайди (ВИДЕО)\nАйни пайтда бутун жаҳонни кўзга кўринмас бало, офат қаттиқ хавотирга солиб турибди. Коронавирус ...


24 май 2022, Тошкент вақти: 13:15\nСардоба сув тошқинида зарар кўрган оилаларга ҳукумат 40 миллион сўмдан ёрдам пули ажратган.\nСирдарё вилоят, Сардоба тумани, Дўстлик маҳалласида яшайдиган ўн аёл ва эркак 17 сентябрь куни Ўзбекистон Бош вазири Абдулла Ариповга бешинчи марта арз қилиб борди.\nАрзчиларнинг Озодликка айтишича, уларни ҳеч ким қабул қилмаган ва орган ходимлари тазйиғида яна Сирдарёга жўнатиб юборилган.\nСардоба тумани ҳокими Абдуазим Хидиров Озодлик қўнғироқларига жавоб бермади.\nУйини сел ювган сардобаликлар Вазирлар Маҳкамасидан мажбуран Сирдарёга олиб кетилди\nСардоба туманидан Вазирлар Маҳкамасига шикоят қилиб борган арзчилар Озодлик билан 17 сентябрь куни Тошкент вақти билан соат 16.50да боғланди. Улардан бири ўша дақиқаларда орган ходимлари томонидан мажбуран машиналарга ўтқазилаётганини айтаркан бундай деди:\n“Мана яна ҳеч ким дардимизга қулоқ солмади. Ҳозир милиция ходимлари бизни мажбурлаб машиналарга ўтирғизиб яна қайтариб юборишмоқда”.\nБу гапларни айтган Сардоба туманининг Дўстлик маҳалласида яшайдиган Умида Қаршибоевага кўра, у ўғлининг сел ювиб кетган уйи учун ҳеч қандай ёрдам ололмаганидан кейин бешинчи марта арз қилиб келган:\nПрезидент ваъда қилган 40 миллион сўм компенсацияни ҳам бермаяпти.\n- Селда участкам, беш хонали уйим бутунлай вайрон бўлди. Кадастр ҳам бор, бошқа ҳужжатлари ҳам бор, таъмирлаб ҳам бермаяпти, президент ваъда қилган 40 миллион сўм компенсацияни ҳам бермаяпти. Болаларимни шу участкамда помидор бодринг экиб тирикчилик қилар эдим. Энди ҳеч нарсасиз қолдик.\nЯна бир арзчи, Сардоба туманининг Дўстлик маҳалласида яшайдиган Ойсара Исроилова ҳам ҳукуматдан ёрдам ололмаганини айтади:\nМилисалар мажбур қилди, кетишга бўлмаса кетмас эдик.\n- Ўғлим февраль ойида икки хонали уй қуриб энди кирган эди. Энди кадастр қиламиз деганда сел келиб, оқизиб кетди. Уч фарзанди бор, 40 миллион сўмлик компенсация берилмаяпти. Биз бугун Абдулла Арипов қабул қилишини талаб қилдик, лекин яна вилоятдан мулозимларни чақиртириб, қайтариб юборяпти. Шу пайтгча муаммомизни ҳал қилмаган маҳаллий мулозимлар бу сафар ҳам ҳал қилиб беришига ишонмайман. Милисалар мажбур қилди, кетишга бўлмаса кетмас эдик. Агар ҳал бўлмаса олтинчи марта яна келамиз.\nТошкентга арз қилиб бориб, ортига қайтарилган сардобаликлар Озодлик билан 17 сентябрь куни маҳаллий вақт билан соат 19 да яна боғланди.\nУмида Қаршибоеванинг айтишича, улар Тошкентдан Сирдарё вилояти ички ишлар бошқармасига олиб келинган:\nЭнди ўзларингдан кўринглар, бир сўм ҳам пул йўқ сизларга, деб ҳаммамизни ҳақоратлаб, чиқиб кетди.\n- Бу ерда бизнинг олдимизга вилоят ҳокими ўринбосари Анвар Каримов келди. Айтдики, кеча мен Тошкентга бориб қайтинглар, 40 миллион сўмни тўлаб бераман деганимда, келмадиларинг. Энди ўзларингдан кўринглар, бир сўм ҳам пул йўқ сизларга, деб ҳаммамизни ҳақоратлаб, чиқиб кетди. Тошкентга борамиз, вилоятдан одам чақиришади, ҳал қилиб берамиз дейди, келганимиздан сўнг, ҳеч нарса йўқ дейди. Беш ойдан бери беш марта бордик, ҳар сафар аҳвол шу".\nСирдарё вилоят ҳокимлиги мулозими Озодликка Анвар Каримов ҳокимликда эмаслиги боис у билан боғланиш мумкин эмаслигини айтди.\nСардоба туман ҳокими Абдуазим Хидиров Озодлик қўнғироқларига жавоб бермади.\nАрзчиларнинг айтишларича, улар Ўзбекистон Бош вазири Абудлла Ариповнинг қабулига кириш учун олтинчи юришга тайёргарлик кўришмоқда.\nСардоба тошқини оқибатида уйсиз қолганлар ва ҳокимият ўртасидаги зиддият давом этмоқда (ВИДЕО)\nСардобаликларнинг тошқин вайрон қилган уйи ўрнида уй қуриб бериш талаби рад этилди; норозиларни ИИБ олиб кетди(ВИДЕО)


Мўғулистон Ташқи алоқалар вазири Туркий академиясига ташриф буюрди NUR-SULTAN. Kazinform – Мўғулистон Ташқи ишлар вазири Батмунхийн Батцэцэг бошчилигидаги делегация бугун Академия фаолияти билан танишиш учун Халқаро Туркий академиясига келди, деб хабар беради Kazinform академиянинг расмий сайтига таяниб.\nЛатвия коронавирус инфекцияси тарқалиши сабабли фавқулодда ҳолат эълон қилади NUR-SULTAN. Kazinform - Россиялик шифокорлар COVID -19 нинг ўртача давомийлигини маълум қилишди. Бу ҳақда Қозоғистонда коронавируснинг олдини олиш бўйича идоралараро комиссиясининг Тelegram- каналига асосланиб Kazinform хабар берflb.\nAвстриянинг янги канцлери номи маълум бўлди NUR-SULTAN. Kazinform - Илгари Aвстрия Ташқи ишлар вазирлигини бошқарган дипломат Aлександр Шулленберг Aвстриянинг янги канцлери этиб тайинланади. Aвстрия Президенти Aлександр Ван дер Беллен 10 октябр куни кечқурун журналистлар олдида гапирар экан, 11 октабр куни Чалленбергдан қасамёд қабул қилишини тасдиқлади, деб хабар беради Kazinform dw.cоmга таяниб.\nҚР Бош вазири Chevron раҳбарияти билан учрашди NUR-SULTAN. Kazinform – ҚР Бош вазири Асқар Мамин «Шеврон» (Chevron) компаниясининг ишлаб чиқариш бўйича вице-президенти Джеймс Джонсон билан музокара ўтказди, деб хабар беради Kazinform.\nЎзбекистонга 6 чи турдаги вакцина келтирилмоқда TASHKENT. Kazinform – Ўзбекистон ва Туркия ҳукуматлари ўртасида 8 октябрь куни соғлиқни сақлаш соҳасида битим имзоланди, деб хабар беради Kazinform ЎР Соғлиқни сақлаш вазирлиги матбуот хизматига асосланиб.\nBrent маркали нефт нархи 84 долларга етди NUR-SULTAN. Kazinform – Brent маркали нефт нархи 84 долларга етди, деб хабар беради Kazinform.\nЯпонияда аттракцион қулаб тушди, жароҳатланганлар бор TOKYO. Kazinform - Якшанба куни Япония ғарбидаги Хёго префектурасидаги кўнгилочар паркда аттракцион қулаши оқибатида олти киши турли тан жароҳатлари олди, дея хабар беради Kazinform Kyodo агентлигига таяниб.\nҚР Парламенти Мажилиси Раиси Словакиянинг Ташқи ва Европа ишлари вазири билан учрашди NUR-SULTAN. Kazinform - Мажилис Раиси Нурлан Нигматулин Словакия Ташқи ва Европа ишлари вазири Иван Корчок билан учрашиб, икки мамлакат ўртасидаги ҳамкорликнинг асосий устувор йўналишларини муҳокама қилди, деб хабар беради Kazinform ҚР Мажилиси матбуот хизматига таяниб.\nЎзбекистонда охирги 9 ойда 206,7 та никоҳ қайд этилди TASHKENT. Kazinform – Ўзбекистонда охирги 9 ойда 206,7 та никоҳ қайд этилди, деб хабар беради Kazinform ЎР Давлат статистика қўмитаси матбуот хизматига таяниб.\nХитойда аҳолини бустер эмлаш кампанияси бошланди BEIJING. Kazinform - Хитойнинг бир қатор провинцияларида аҳолининг асосий қисмини бустер эмлаш кампанияси бошланди, деб хабар беради Kazinform мухбири.\nҚозоғистонда Pfizer вакцинаси билан эмланадиган тоифалар кенгайтирилиши мумкин NUR-SULTAN. Kazinform - Қозоғистонда Pfizer вакцинаси билан эмланадиган одамлар рўйхати кенгайтирилиши мумкин. Бу ҳақда ҚР Соғлиқни сақлаш вазири Aлексей Цой маълум қилди, деб хабар беради Kazinform мухбири.\nҚозоғистон Президенти Россия Президентига ҳамдардлик билдирди NUR-SULTAN. Kazinform - Қозоғистон Президенти Қасим -Жомарт Тоқаев Россия Президенти Владимир Путинга ҳамдардлик телеграммасини йўллади.\nҚозоғистон Президенти Нур-Султанда ўтказиладиган халқаро анжуманда иштирок этади NUR-SULTAN. Kazinform - Президент Қасим-Жомарт Тоқаев 13 октябр куни Нур-Султанда бўлиб ўтадиган «Париж келишуви ва Қозоғистоннинг углерод бетарафлиги мақсадларига эришиш йўллари» халқаро конференциясида иштирок этади. Бу ҳақда Қозоғистон Президенти матбуот котиби Берик Уали ўзининг Facebookдаги саҳифасида маълум қилди.\nҚР Ички ишлар вазири инсон ҳуқуқлари бўйича халқаро вакиллар билан учрашди NUR-SULTAN. Kazinform - ҚР Ички ишлар вазири Ерлан Турғумбаев Европа Иттифоқининг инсон ҳуқуқлари бўйича махсус вакиллари билан учрашди. Бу ҳақда Қозоғистон Республикаси Ички ишлар вазирлигининг расмий вакили Нурдилда Ораз маълум қилди, деб хабар беради Kazinform мухбири.\nҚР Соғлиқни сақлаш вазирининг айтишича, бу йил мамлакатда бир қатор хавфли инфекциялар қайд этилмаган NUR-SULTAN. Kazinform - Бугун, Парламент Мажилисида ўтказилган Ҳукумат соати давомида, Соғлиқни сақлаш вазири Aлексей Цой бу йил мамлакатда бир қатор хавфли касалликлар рўйхатга олинмаганини айтди, деб хабар беради Kazinform мухбири.\nҚозоғистонда доллар курси пасайди ALMATY. Kazinform - Қозоғистон фонд биржасида (КASЕ) ўтказилган савдолар натижаларига кўра, тенгенинг долларга нисбатан курси бироз пасайди, деб хабар беради Kazinform мухбири.\nҚозоғистонда коронавируснинг тўртта тўлқини ўтди - Соғлиқни сақлаш вазирлиги NUR-SULTAN. Kazinform – Қозоғистонда коронавируснинг тўртта тўлқинини ўтди. Бу ҳақда Қозоғистон Республикаси Соғлиқни сақлаш вазири Aлексей Цой Мажлисда бўлиб ўтган Ҳукумат соати чоғида маълум қилди, деб хабар беради Kazinform мухбири.\nҚозоғистон Бош вазирининг БAAга ташрифи: Янги қўшма лойиҳалар қиймати 6 миллиард доллардан ошади ABU DHABI. Kazingorm - Қозоғистон Республикаси Бош вазири Aсқар Мамин Бирлашган Aраб Aмирликларига амалий ташриф билан борди, деб хабар беради Kazinform Бош вазир матбуот хизматига таяниб.\nҚанча қозоғистонлик коронавирусга қарши эмланди NUR-SULTAN. Kazinform - 2021 йил 10 октябрь ҳолатига кўра, Қозоғистонда коронавирусга қарши эмлашнинг биринчи компонентини 7 859 131 киши олди, деб хабар беради Kazinform COVID-19 тарқалишинг олдини олиш бўйича ОАВ матбуот хизматига асосланиб.\nЖССТ маълумотларига кўра, COVID-19 га қарши курашда инсоният деярли 60 фоиз йўлни босиб ўтиш арафасида GENEVA. TASS - Kazinform - Инсоният тез орада COVID -19 га қарши курашда 60 фоиз йўлни босиб ўтади, аммо олдинда ҳали кутилмаган тўсиқлар бўлиши мумкин, шунинг учун пандемиянинг тугаш вақтини олдиндан айтишга эрта. Бу ҳақда Швейцариянинг SonnatagsBlick газетасига якшанба куни берган интервьюсида Жаҳон соғлиқни сақлаш ташкилоти (ЖССТ) бош илмий ходими Сумья Сваминатан маълум қилди, дея хабар беради Kazinform TASSга асосланиб.\nКоронавирус: Қозоғистонда 5 та ҳудуд «қизил» зонада NUR-SULTAN. Kazinform – 11 октябрь ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform.\nФутбол: Франция - Миллатлар Лигаси ғолиби NUR-SULTAN. Kazinform - Футбол бўйича Франция терма жамоаси UEFA Миллатлар Лигасида ғолиб чиқди, деб хабар беради Kazinform мухбири.\nЯманда миналаштирилган автомобиль портлаб, беш киши ҳалок бўлди ADEN. Kazinform - Яман жанубидаги Aден шаҳрида содир бўлган портлаш оқибатида 5 киши ҳалок бўлди, деб хабар беради Kazinform Al Arabiya телеканалига таяниб.\n11 октябр Татаристонда мотам куни деб эълон қилинди QAZAN. Kazinform - 11 октябр Татаристонда мотам куни деб эълон қилинди. Татаристон Раҳбари Рустам Минниханов бугун шундай топшириқ берди, самолёт ҳалокатга учраган Мензелинскдаги штаб йиғилишида, дея хабар беради Kazinform Tatar-informга таяниб.\nЎтган бир кунда Қозоғистонда 1,4 минг киши коронавирусдан тузалди NUR-SULTAN. Kazinform – Сўнгги бир кун ичида Қозоғистонда 1444 киши коронавирусдан соғайиб чиқди, деб хабар беради Kazinform www.coronavirus2020.kzга асосланиб.\nХитой шимолидаги сув тошқинлари туфайли 120 минг киши эвакуация қилинди TAIWAN. SINHUA - Kazinform - Хитой шимолидаги Шаньси провинцияси узоқ давом этган кучли ёмғир туфайли сув остида қолди. 120 мингдан зиёд одам эвакуация қилинди, деб хабар беради Kazinform Sinhua агентлигига таяниб.\nКеча Қозоғистонда 1,7 минг кишида коронавирус аниқланди NUR-SULTAN. Kazinform – Ўтган кун давомида Қозоғистонда ПЗР томонидан 1717 кишига коронавирус ташхиси қўйилди, деб хабар беради Kazinform coronavirus2020.kzга асосланиб.\n12 октябрда Қозоғистонда Россия маданияти кунлари очилади NUR-SULTAN. Kazinform - Нур-Султанда 12 октябр куни Қозоғистонда рус маданияти кунлари очилади. Уларнинг асосий тадбири - Россиянинг етакчи ижрочилари ва Қозоғистон давлат симфоник оркестри иштирокидаги гала -концерт бўлади. Шунингдек, Вологда Давлат тарихий, архитектура ва санъат музей-қўриқхонаси коллекциясидан «Вологда дантели» кўргазмаси тақдим этилади, деб хабар беради Kazinform Қозоғистондаги Россия маданият фанлари маркази матбуот хизматига таяниб.\nҚР Президентининг ўтган ҳафтадаги иш фаолияти видеошарҳи эълон қилинди NUR-SULTAN. Kazinform – Давлат раҳбарининг матбуот котиби Берик Уали Қозоғистон Президенти Қасим-Жомарт Тоқаевнинг 2021 йил 4-10 октябр оралиғидаги иш ҳафтасига бағишланган видеошарҳини эълон қилди.


Россиядаги “Интерэнергосервис” ташкилотининг Бағдоддаги қуролли гуруҳ томонидан гаровга олинган 8 ходими озод этилди.\n18 январ 2021, Тошкент вақти: 19:05\nУкраина Ташқи Ишлар Вазирлиги гаровга олинганларнинг 5 нафари Украина фуқаролари эканлигини билдирди. “Ал –Жазира” телекомпанияси хабарига кўра, гаровдагиларни озод этиш юзасидан қуролли гуруҳ билан Ироқ Компартияси вакили музокаралар олиб борган.\nГаровга олинган уч япон фуқароси тақдири эса номаълумлигича қолмоқда. Уларни гаровга олганлар Япония қушинларининг Ироқдан олиб чиқиб кетилишини талаб қилмоқдалар.\nЯпония ҳукумати ҳар қандай ҳолатда ҳам Ироқдан ҳарбийларини олиб чиқиб кетмаслигини билдирди. АҚШ Вице- Президенти Дик Чейни Япониянинг бу қарорини қувватлади.\n“Биз Япония Бош Вазирининг позицияси жуда тўғри, деб ҳисоблаймиз. Иттифоқчи мамлакатлар ҳукуматлари дўқ-пўписаларга эътибор бермаслиги жуда муҳимдир. Биз минтақадаги вазиятга террорчиларнинг таъсир кўрсатишига йўл қўймаймиз”,-деди Дик Чейни.\nКеча Ироқда икки чех журналисти ўғирлангани ва бир чех журналистининг бедарак йўқолгани хабар қилинди. Америка расмийлари Ироқда кеча АҚШнинг 9 фуқароси бедарак йўқолганини билдирдилар.


Ёшлар мавзусида давра суҳбати ўтказилди | Ўзбекистон Халқ демократик партияси\n2022-01-17 16:21:42 318\nЎзбекистон Халқ демократик партияси Хонқа туман Кенгаши томонидан 1-сон касб-ҳунар мактабида “Ёшлар масаласи партия эътиборида” мавзусида давра суҳбати ўтказилди.\nТадбирда партия туман Кенгаши раиси Феруз Ваисов мамлакатимизда ёшларга оид давлат сиёсати хусусида маъруза қилди. Маърузада юртимизда миллат келажаги бўлган ёшларни давр руҳида тарбиялашга алоҳида эътибор қаратилиб келинаётгани, ёшларга яратилаётган имкониятлар, уларнинг пухта таълим-тарбия олишлари, спорт ва санъат билан шуғулланишлари учун яратилган шароитлар ҳақида маълумотлар берилди.\nШунингдек, мамлакатимизда амалга оширилаётган ижтимоий-иқтисодий ислоҳотлар самарадорлигини таъминлашда Ўзбекистон Халқ демократик партиясининг алоҳида ўрни борлиги, бу борада партиянинг дастурий мақсад ва ғоялари дастуриламал бўлиб хизмат қилаётгани таъкидланди. Хусусан, партия Хонқа тумани Кенгаши томонидан амалга оширилаётган ишларга алоҳида тўхталиб ўтилди. Жумладан, фуқаролар йиғинлари мутасаддилари билан йўлга қўйилган ҳамкорлик натижасида электорат вакилларини ижтимоий қўллаб-қувватлаш намунали йўлга қўйилган. Партия Кенгашининг “Фаол аёллар” ва “Истиқбол” ёшлар қанотлари томонидан жойларда хотин-қизлар ва ёшлар ўртасида турли маънавий-маърифий тадбирлар ўтказиш доимий анъанага айланган.\nБундан ташқари, ёшларнинг дунёқараши ва тафаккурини бойитиш, миллий қадриятларга садоқат руҳида тарбиялашда маҳалланинг алоҳда ўрни бор. Бу йўналишда Кенгаш томонидан амалга оширилаётган “Оила – маҳалла – ўқув муасссалари ҳамкорлиги” лойиҳаси муҳим аҳамият касб этмоқда.\nОила соғлом бўлса, жамият мустаҳкам, мамлакат қудратли, келажак ишончли қўлларда бўлади. Юрт тақдири, унинг куч-қудрати, тинч-осойишталиги ва порлоқ истиқболи ўғил-қизларимизнинг оилада қандай тарбия олишларига боғлиқ. Шу жиҳатдан олганда, бу каби маънавий-маърифий лойиҳаларга алоҳида эътибор қаратиш лозим бўлади.\nДавра суҳбати иштирокчилари ўзларини қизиқтирган саволларга батафсил жавоб олдилар.


ушбу касаллик билан 220 минг нафар киши рўйхатга олинган. Бу ҳақда Соғлиқни сақлаш вазирлиги томонидан Ахборот ва оммавий коммуникациялар ... бўйлаб 650 нафардан зиёд эндокринолог шифокор фаолият юритмоқда. Соғлиқни сақлаш вазирлигининг 2018 йил 25 октябрдаги тегишли буйруғига ...\nқарши курашиш қўмитаси Соғлиқни сақлаш вазирлигини қонунчилик талабини бузгани учун огоҳлантирди. Монополияга қарши курашиш қўмитаси ахборот хизмати хабар беришича, ... эришилди. Жорий йилнинг июн ойидан эътиборан Қўмита томонидан Соғлиқни сақлаш вазирлигининг 11 та ҳудудий бошқармалари томонидан 37та ...\nфаол юриш ва гимнастика машғулотлари амалга оширилди. Бу ҳақда Соғлиқни сақлаш вазирлиги хабар бермоқда. «Мунтазам жисмоний машқлар билан ...\nонкология маркази билан ҳамкорлик меморандумини имзолади. Бу ҳақда Соғлиқни сақлаш вазирлиги хабар бермоқда. «Сўнгги йилларда дунёда ишлаб ...\nмашқлари билан бир қаторда, оилавий мусобақалар ҳам уюштирилди. Соғлиқни сақлаш вазирлигининг қайд этишича, дунё миқёсида қон босимининг ...\nСоғлиқни сақлаш вазирлиги 2019 йил 5 апрелда туғилган М.Н.нинг ўлими юзасидан дастлабки ўрганиш ўтказди. Ўрганиш натижаларига кўра, қуйидагилар ... биронтасида ҳам эмлашдан сўнг реакциялар қайд этилмаган, – дейди Соғлиқни сақлаш вазирлиги Санитар эпидемиология назорати бош бошқармаси ...\nСоғлиқни сақлаш вазирлиги томонидан олиб борилган ўрганишлар натижасида Қорақалпоғистон Республикасининг баъзи туманларида жорий йилнинг ўтган ... ёрдамни янада яхшилаш юзасидан амалий-услубий ёрдам бериш мақсадида Соғлиқни сақлаш вазирлиги масъул ходимлари, Республика ихтисослаштирилган ...\nшифокорларга пичоқ билан тан жароҳати етказилди. Ҳолат юзасидан Соғлиқни сақлаш вазирлиги қуйидагиларни маълум қилади. Филиалнинг шошилинч ... тажовуз қилиниши билан боғлиқ қонунбузарликлар содир этилган. Соғлиқни сақлаш вазирлиги жамиятимизда фуқароларнинг шифокорларга тажовуз ...\nвазифалар ижросини таъминлашда муҳим ҳуқуқий асос бўлмоқда. Фото: Соғлиқни сақлаш вазирлиги матбуот хизмати Шу жумладан, Республика ихтисослаштирилган ... профилактикаси маркази ва бошқа бўлимларни ўз ичига олади. Фото: Соғлиқни сақлаш вазирлиги матбуот хизмати Фото: Соғлиқни сақлаш вазирлиги ...\nСоғлиқни сақлаш вазирлигининг Бош прокурорга мурожаат этишига аҳолига керакли дори таъминотидаги муаммо сабаб бўлган. Ижтимоий тармоқларда тарқалган ... овози акс этган аудиоматериал бўйича Ўзбекистон Республикаси Соғлиқни сақлаш вазирлиги қуйидагиларни билдиради, дейилади вазирлик Ахборот ...


Тошкент отлиқ отрядлари учун отлар Россиядан келтирилади – Газета.uz\nНаманган вилоятида отлиқ отряд.\nТошкент отлиқ отрядлари учун отлар Россиядан келтирилади\nОтлиқ отрядлар Тошкент ҳудудида 2017 йил охирига қадар патруллик қилишни бошлайди.\nLotinchada 9 июн 2017, 10:49 Жамият\nТошкент шаҳар ИИБ патрул-пост хизмати бригадаси командирининг ўринбосари Муродилла Алиқориев пайшанба куни ҳар ҳафталик брифингда пойтахтдаги отлиқ бригадалар фаолиятига оид маълумотларни тақдим этди.\nУнинг сўзларига кўра, отлар яқин ойларда Европадаги энг йирик отлиқ полиция бўлинмаларига эга бўлган (245 та от ва 434 нафар кавалериячи) Москвадан сотиб олинади. Худди шу ернинг ўзидан от миниб ҳаракатланиш махсус либослар ҳамда ипподромдан пойтахтга отлиқ отрядларни ташиш учун ярим тиркамали пикаплар ҳам харид қилинади.\nНаманган вилоят ИИБ отлиқ патрули.\nЎзбекистонда отлиқ постларни жорий этиш тажрибаси мавжуд. Наманган ва Андижон вилоятларида 22 та хизмат отидан иборат отрядлар фаолият кўрсатмоқда. «Мазкур вилоятларда маҳаллий отлардан фойдаланилади, биз эса Россиянинг орловский зотидан сотиб олишни мўлжаллаганмиз», — деди Муродулло Алиқориев.\nОтларни ўқитиш бир йилдан бир ярим йилгача давом этади. Улар отишма овозига эътибор қилмаслик, портлашлар, тутун шашкаларидан қўрқмаслик, ҳужум қилувчига қарши зарба беришга ўргатилади. Бироқ патруллик қилиш учун отрядни тайёрлашга камроқ вақт сарфланади. «Бизда профессионал чавандозлар бор, бироқ барибир улар россиялик мутахассислар билан биргаликда тайёргарликдан ўтишади. Йил охирига қадар отлиқ соқчилар Тошкент кўчаларида патруллик қилишни бошлайди», — деди командир ўринбосари.\nТошкент шаҳар ИИБ томонидан жами бўлиб 50 бош хизмат отини сотиб олиш режалаштирилган. Улар очиқ жойларда ўтказиладиган оммавий тадбирлар чоғида жамоат тартибини сақлаш ва жамоат хавфсизлигини таъминлашда юқори ҳаракатчанлик ҳамда мобил тўсиқлар ва ҳалқалар ташкил этиш билан шуғулланади.\n«Газета.uz» 4 384\n23.05 Давлат Фарғона нефтни қайта ишлаш заводини $100 млнга сотди\nДавлат Фарғона нефтни қайта ишлаш заводини $100 млнга сотди


«Легия» Жасур Яхшибоев трансферини эълон қилди. У Польша чемпиони сафида 7-рақамда тўп суради\nЎзбекистонлик яримҳимоячи Жасур Яхшибоев 2021 йилги мавсумни Польша чемпионатида ўтказадиган бўлди.\n«Легия» клуби ўзбекистонлик 23 ёшли яримҳимоячи билан келишувга эришилгани ҳақида расман эълон қилди. Яхшибоев Польшанинг 14 карра чемпиони билан 2023 йилнинг 30 июль кунига қадар шартнома имзолади. Келишув томонларнинг розилиги билан яна узайтирилиши мумкин. Яхшибоев «Легия» сафида 7-рақамда тўп сурадиган бўлди.\n«Легия» ҳақида интернет орқали маълумотлар олдим ва жамоанинг Чемпионлар лигасида ўйнаганини Youtube’ тармоғи орқали томоша қилиб, билдим. Ўтган мавсумда Беларусь чемпионатида ўйнаб, ўзимга бўлган ишонч ортди. «Легия» ажойиб мухлисларга эга эканлигидан хабарим бор», - дейди Яхшибоев клуб расмий сайтига.\nПойтахт Варшава клуби Польша чемпионати жорий мавсумида 16-турдан кейин 32 очко билан 2-ўринда бормоқда. Ушбу жамоа мамлакатнинг амалдаги чемпиони саналади.\nМаълумот учун, «Пахтакор» тарбияланувчиси саналмиш Жасур Яхшибоев Ўзбекистон миллий жамоаси сафида учта ўйинда майдонга тушган.\nЭслатиб ўтамиз, Жасур Яхшибоев ўтган мавсумда Солигорскнинг «Шахтёр» клуби билан чемпионликка эришиб, жамоани эркин агент сифатида тарк этганди. У Беларусь чемпионатида 27 ўйинда 16та голга муаллифлик қилган.


Пекин метросида қурол ва ўқдорилар олиб кетаётган аёл қўлга олинди\n15:40 / 19.07.2016\nХитой пойтахти хавфсизлик хизмати ерости транспорт йўлагига ўқотар қурол ва ўқ-дорилар олиб ўтишга уринган аёлни қўлга олишга муваффақ бўлди, деб хабар қилмоқда Sina ахборот портали.\nМаълумотларга кўра, Гунчжуфэнь бекатига кираверишда йўловчилардан бирининг сумкаси интроскоп орқали текширувдан ўтказилганда, кўринишидан қуролга ўхшовчи қурилма борлиги аниқланган. Шундан сўнг, бекат қўриқлаш хизмати аёлни ушлаб, полицияга топширишга қарор қилган. Кейинроқ аниқланишича, унинг шахсий буюмлари орасида пистолет, қисмларга бўлинган винтовка ва 50 та ўқ борлиги аниқланган.\nҲозирда, гумонланувчи ҳаракатининг сабаби аниқланмоқда.\nҚайд этиш жоизки, Хитойда қурол-яроғлар савдосига нисбатан қаттиқ талаблар амал қилади. Хусусан, ҳақиқий бўлмаган ўйинчоқ қуролнинг ўқ отган вақтдаги кинетик энергияси 1,8 Жоулда ошса, у ҳақиқий деб ҳисобланади.\nЎзбекистон ўтган йили Украинадан қанча қурол сотиб олгани маълум бўлди\n12:13 / 21.07.2018\nШавкат Мирзиёев Тошкент метрополитенининг Сергели йўналиши қурилиши билан танишди\n17:48 / 20.07.2018\nТошкент шаҳри ер усти метросининг биринчи босқичи қачон ишга туширилиши маълум бўлди


Ёшлар марафони - Уч илдиз\nБу марафон ёшларни ҳам жисмонан, ҳам маънан камол топишига хизмат қилади, дейди Дониш домла.\nМАРАФОН ШИОРИ: “ЎЗБЕКИСТОН ЁШЛАРИ ЖИНОЯТЧИЛИККА ҚАРШИ! ”\nЖорий йилнинг 30-март куни Тошкент шаҳри Олмазор туманида Ўзбекистон ёшлар иттифоқи Олмазор туман маҳаллий Кенгаши, Ўзбекистон Республикаси Миллий гвардияси, Миллий гвардия ҳарбий-техник институти, Олмазор туман ҳокимлиги ҳамда бир қатор идора ва ташкилотлар билан ҳамкорликда “Ўзбекистон ёшлари жиноятчиликка қарши! ” шиори остида оммавий югуриш марафони бўлиб ўтди.\nСоғлом турмуш тарзини тарғиб этиш, ёшларни оммавий спорт турларига қизиқишларини ошириш мақсадида ташкил этилган ушбу марафонда олий таълим муассасалари талабалари, мактаб ўқувчилари ҳамда Ўзбекистон ёшлар иттифоқи туман кенгаши фаолларидан иборат ёшлар, кенг жамоатчилик вакиллари қатнашди.\n5 километр-у 300 метр масофани ташкил этган ушбу марафонда Мирзо Улуғбек номидаги Ўзбекистон Миллий университетининг талаба-ёшлари ҳам фаол иштирок этди ҳамда совринли ўринларни қўлга киритди.\n1710 кишидан иборат марафон иштирокчилари ёш категориясига кўра 3 гуруҳга бўлинди. Яъни, биринчи босқичда 15-18 ёшгача бўлган ёшлар, иккинчи босқичда 18 дан 22 ёшгача ва 3 босқичда 22 дан 30 ёшгача бўлган иштирокчилар ўзаро беллашишди.\nМарафон ғолиб ва совриндорларига ғолиблик медаллари, диплом ҳамда эсдалик совғалари топширилди. Спорт тадбирида фаол иштирок этган ёшлар турли номинациялар бўйича Ўзбекистон ёшлар иттифоқи ҳамда ҳамкор ташкилотлар томонидан муносиб тақдирланди.\nЎзбекистон Миллий университети Таеквондо ва спорт фаолияти факултети талабаси Шоҳсанам Аъзамова қизлар ўртасида 1-ўринни эгаллаб, олтин медал соҳибаси бўлди. Ижтимоий фанлар факултети талабалари – Акбарали Исматов 2-ўринни, Достон Убайдуллайев эса 3-ўринни қўлга киритди.\nШунингдек, марафон қатнашчилари учун концерт ташкил этилиб, куй-қўшиқлар, Миллий гвардия ҳарбий-техник институти курсантлари томонидан намойиш этилган кўргазмали жанговар чиқишлар барчага кўтаринки кайфият улашди.\nЎзМУ Тарих факултети 4-курс талабаси\nNext story ЎзМУ математик олимлари халқаро анжуманда иштирок этишди\nPrevious story “Соғлом турмуш тарзининг етти қоидаси”


Ўзбекистон Республикаси Президенти Шавкат Мирзиёев томонидан 2018 йил 2 июль куни “Жамоат жойларида чилим ва электрон сигареталар чекишни чеклаш тўғрисида”ги Қонун имзоланди.\nЎзбекистон “Миллий тикланиш” демократик партияси фракцияси аъзолари ташаббуси билан ишлаб чиқилган мазкур қонунга кўра, чилим ва электрон сигареталарни бир қатор жамоат жойларида чекиш тақиқланди:\nклубларда, дискотекаларда, компьютер залларида, Интернет жаҳон ахборот тармоғидан фойдаланиш бўйича хизматлар кўрсатиш учун жиҳозланган хоналарда ёхуд бошка кўнгилочар (бўш вақт ўтказиладиган) жойлар ва ҳ.к.\nШунингдек, қонун билан чилим ва электрон сигареталар чекишни реклама қилиш тақиқланди.\nЭслатиб ўтамиз, ушбу янги қонун Олий Мажлис Қонунчилик палатаси томонидан 2018 йил 20 июнда қабул қилинган, Сенат томонидан эса 2018 йил 28 июнда маъқулланган. Мазкур қонун расмий эълон қилинган кундан эътиборан уч ой ўтгач кучга киради.\nэлектрон чилим чекиш тақиқланди сигарета жойларида Жамоат ва


Одамнинг икки умри бўлади, дейдилар. Бири - унинг тирикликдаги умри. Иккинчиси - унинг кўзи юмилганидан кейингиси. Мен сизнинг биринчи умрингиз халқ ардоғида эканига шохидман. Иккинчи умрингиз ундан хам зиёдалигини хис қиламан. қўшиқларингиз ёзилган кассеталар қўлма-қўллигини биламан. Тўғри сўзлигингиз учун катта-кичик рахбарлар сизни хуш кўрмасликларини, иложи борича номингизга қора суришга, сизни таъқиб қилишга харакат қилаётганларидан хам бохабарман. Айни пайтда одамларнинг: “Дадахон Ҳасановга бирон нарса бўлса, исён сифатида ўзимни Ленин майдонида ёқаман” деган сўзларини хам эшитганман.\nқўшиқлари радио тўлқинларига йўлатилмайдиган, ўзи телеэкранга чиқарилмайдиган Дадахон! Шуларга қарамай, сиз бахтлисиз! Орқангизда сизни севувчи халқингиз борлиги билан, ўзингизни шу халқ йўлига тикканингиз билан бахтлисиз!\nБиз, бир гурух “Бирлик” аъзолари Фарғонага борар эканмиз, сизнинг Олтиариқ нохиясида яшашингизни билардик. Лекин тайин адресингиз қўлимизда йўқ эди. Уйингиз томон таваккал йўлга тушгандик.\nНохияга кириб, то уйингизни топгунча, камида ўнга яқин одамдан қаерда яшашингизни сўраб бордик. Буни қарангки, шунча одамдан биронтаси: “Мен Дадахон Ҳасанов уйини билмайман” демади. хаммалари бизга йўл кўрсатишди. хаммалари орқангиздан хам сизлаб, сизга хурматларини билдиришди. Ана шунда сиз билан фахрланишим янада ортди. Олтиариқда бўларканман, сиз билан яна кўп марта фахрландим. Нохия марказида, пахта планининг тўлишига бағишланган сайлда айтган сўзларингиз, куйлаган қўшиқларингизни халқ жон қулоғи билан тинглади. Одамлар сизни қўйиб юборгилари келмасди. Улар истардиларки, дилбар хонишларингиз тўхтамаса. Ёниқ торингиз тинмаса...\nМарғилонда хам худди шундай бўлди. Махаллалардаги йиғинларнинг бирида халқ сизни ўраб олди. Кейин дейишингизга қарамай, “ўтинамиз, куйлаб беринг” деб туриб олди.\nРад этолмадингиз. Халқ хаётидан ёниб-ёниб, халқ мехридан қониб-қониб, эриб-эриб куйладингиз. Ширали, мардона овозингиз Марғилон самосини жунбушга келтирди. Мудроқ қалбларни уйғотди, журъатсизларга журъат улашди.\nНидолар қилдингиз. Мехр кўзларини сизга қадаб турган одамларга қараб, сайроқи торингизни чертиб, куйлаб бердингиз. Одамлар сизнинг қўшиқларингизга, қалб эхтиросларингизга тўйишмасди.\nБундай бахт хаммага хам насиб бўлавермайди. Халқ ўзига жафокаш фарзандларинигина бошига кўтаради.\nОлтиариқликлар сизни ўзбекистон Олий кенгашига депутатликка кўрсатишни истайдилар. Лекин нохия, вилоят, қолаверса, жумхурият рахбарларининг бунга йўл бергилари йўқ. Бизга айтишларича, нохия рахбарияти: “Дадахон Ҳасанов устидан жиноий иш қўзғатилган. Унинг номзодини кўрсатиб бўлмайди” деган бемаъни гапни халққа уқтираётган эмиш. Сизнинг ўрнингизга эса Тошкентдан шоир Эркин Вохидовни депутатликка таклиф қилишаяпти экан.\nАлдамчиликни, риёкорликни қаранг. Сиздай покиза, фидойи инсоннинг, буюк қалбнинг кўнгил боғига қачонгача тош отадилар экан?\nКелинг, яхшиси, шеър ўқий. Сиз хақингиздаги шеър.\nАйтинг, чиндан булбулмикан биз сиғинган булбуллар?\nЭмасмикан овози бор, андухи йўқ думбуллар?\nИстармисиз мўъжизадан сел бўлишин кўнгиллар?\nУнда бедор, бехушликдан зада жонлар куйласин,\nЮрак-бағри тилим-тилим Дадахонлар куйласин!\nДесангизки: нечун хадеб бўрон-селда нурайин?\nДесангизки: бошлардаги ғам қорларин курайин,\nДесангизки: она халқим виждонини кўрайин, -\nКўра қолинг. Изғириндан зада жонлар куйласин,\nНавбаҳорга интиқ бўлган Дадахонлар куйласин!\nМотамзада ватан нима, уни қандоқ суйганлар?\nқодирийси, Чўлпонига нималар деб куйганлар?\nАфғон ёқдан афғон келса, ўзни қайга қўйганлар.\nБилмасангиз, мотамлардан зада жонлар куйласин.\nОхи бисёр, куйи бедор Дадахонлар куйласин!\nСўзларида жарохати, кўзларида жоласи,\nКуйлагани қўшиқ эмас, тупроғимиз ноласи.\nМана, шундоқ бўлур асли ўзбекнинг бўз боласи!\nБемухаббат, лоқайдликдан зада жонлар куйласин,\nЙиғлаётган тори ила Дадахонлар куйласин.\nКуйлар экан гулларини сочсин бахор бошидан,\nАндалиблар шогирд тушсин кетолмайин қошидан.\nБундай зотлар туғилгайдир юртнинг хуни ёшидан,\nАритмоққа ёшни ундан, зада жонлар куйласин,\nКуйлаверсин, куйлаверсин, Дадахонлар куйласин.\n1989 йил, 7 декабр. Олтиариқ.


Яна 3 киши ис гази туфайли вафот этди\n19:31 / 02.11.2018\nТошкент шаҳар Юнусобод туманида бахтсиз воқеа туфайли уч киши ҳаётдан кўз юмди. Дастлабки маълумотга кўра, улар ис газидан заҳарланишган. Бу ҳақда Kun.uz мухбири хабар бермоқда.\nKun.uz суриштирувига кўра, вафот этганларнинг барчаси мавсумий иш билан шуғулланувчи уста бўлиб, табиий газдан фойдаланишдаги эҳтиётсизлиги туфайли ис газидан заҳарланишган. Бу воқеа 1 ноябрь куни юз бергани айтилмоқда. Бош прокуратура Матбуот хизмати ушбу ҳодисани тасдиқлаб, ҳолат юзасидан расмий ахборот тақдим этилишини баён қилди.\nKun.uz мухбири суҳбатлашган манбага кўра, ҳаво ҳароратининг кескин совиб кетиши, шаҳарда иситиш тизиминг самарали таъминланмагани ушбу ҳолатларни келиб чиқишга сабаб бўлмоқда. Хусусан, аҳоли табиий газдан уйни иситиш воситаси сифатида фойдаланишга мажбур бўляпти.\nЭслатиб ўтамиз, бундан икки кун аввал Чилонзор тумани Дилхуш кўчасида истиқомат қилувчи оиланинг тўрт аъзоси ис газидан заҳарланиб вафот этгани ҳақида хабар берилганди. Судга оид тиббиёт экспертизасининг 31 октябрдаги хулосасига кўра, А.А., Э.А., И.А. ва Ф.А.ларнинг ўлими ис газидан ўткир заҳарланиш, бош мия ва ўпкалар шиши натижасида келиб чиққан.\nМазкур ҳолат юзасидан Тошкент шаҳар прокуратураси томонидан ЖКнинг 259-моддаси 2-қисми (ёнғин хавфсизлиги қоидаларини бузиш) билан жиноят иши қўзғатилган. Тергов ҳаракатлари Тошкент шаҳар прокуратурасида тузилган тергов гуруҳи томонидан олиб борилмоқда. Бош прокуратура томонидан тергов ҳаракатлари устидан тегишли назорат ўрнатилган.\nВазиятни чуқур ўрганиш мақсадида шахсий уйларда иситиш печлари ва иситиш тизимларини текшириш ва назорат қилиш бўйича ҳукумат комиссияси тузилди. Мазкур комиссияга Ўзбекистон бош вазири биринчи ўринбосари Очилбой Раматов бошчилик қилади. Қайд этилишича, мос равишда вилоят ва туманларда ҳам намунавий кўринишда комиссиялар тузилади.


Коллеж ва лицейларда психолог штатлари оширилади | NORMA.UZ\nАкадемик лицей ва касб-ҳунар коллежлари бошқарув, техник, хизмат кўрсатувчи ва ўқув-ёрдамчи ходимларининг намунавий штатлари тасдиқланди (рўйхат рақами 3119, 11.01.2019 й.).\nЭнди ҳар бир лицей ва коллежда директорнинг хўжалик ишлари бўйича ўринбосари ва бош бухгалтер бўлади. Илгари директорнинг хўжалик ишлари бўйича ўринбосари лавозими ўқувчилар сони 300 нафар ва ундан кам бўлганда доимий асосда жорий этилмас эди. Бош бухгалтернинг доимий позицияси эса ўқувчилар сони 150 нафардан ошмаса мавжуд бўлмас эди.\nЧет тили чуқурлаштирилиб ўқитиладиган академик лицейларда директор ўринбосари илгаригидек 0,5 ставка бўйича эмас, балки “тўлиқ” ставка бўйича ишлайди.\nБўлим мудирлари лавозимини киритиш учун меъёр 150 нафар ўқувчига 1 бирликдан 100 нафар ўқувчига 1 бирликкача камайтирилди.\nПсихологлар кўпроқ бўлади. Уларнинг сони ўқувчилар сонига ҳам боғлиқ бўлади:\n250 нафаргача - 1 бирлик;\n800 нафардан 1600 нафаргача - 2 бирлик;\n1600 нафардан 3000 нафаргача - 2,5 бирлик;\n3000 нафар ва ундан ортиқ бўлса – 3 бирлик.\nШунингдек, ҳар бир коллеж ва лицей ўқувчилар сонидан қатъи назар ахборот-кутубхона технологияси бўйича етакчи мутахассис, ўқув бўлими услубчиси, кадрлар бўйича инспектор, комендант ва омборчи лавозимларига эга бўлади (позицияга боғлиқ ҳолда 0,5 ва 1 бирлик).\nХўжалик мудирлари (директорнинг хўжалик ишлари бўйича ўринбосари лавозими киритилиши муносабати билан), шунингдек ахборот-ресурс марказлари 1-тоифали муҳандис-дастурчилари қисқартиришга тушди.\nҲужжат Қонун ҳужжатлари маълумотлари миллий базасида эълон қилинган ва 14.01.2019 йилдан кучга кирди.


Бразилияда Олимпиада ўйинлари олдидан жиноятлар сони ошиб кетди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бразилияда Олимпиада ўйинлари олдидан жиноятлар сони ошиб кетди\t11:36, 01 август 2016\tБразилияда Олимпиада ўйинлари олдидан жиноятчилик сони кескин ошиб кетган, деб хабар қилди “Vesti.ru” нашри.\nШу муносабат билан мамлакат президенти вазифасини вақтинча бажарувчи Мишел Темер Риу-Гранди-ду Норти штатига ҳарбий қўшинларни олиб киришга мажбур бўлди.\nТемернинг бундай қарорга келишига, штат губернатори Робинзон Фарининг ҳукумат раҳбарига штатнинг бир неча шаҳрига жиноятчилар бостириб киргани ҳақидаги мурожаати сабаб бўлган. Олимпиада ўйинлари вақтида хавфсизликни таъминлаш мақсадида штатга 500 нафар ҳарбий киритилган. Уларнинг сони оширилиши кўзда тутилган.\nСўнгги ҳафтада жиноятчилар томонидан 54 та автобусга ва давлат муассасаларига ҳужум уюштирилган, Натал шаҳридаги автотураргоҳда машина портлатилган, Олимпиячилар яшаш жойида ўғирликлар содир этилган.\nБразилияда ёзги Олимпия ўйинлари 2016 йилнинг 5 августидан 21 августига қадар давом этади. Футбол турнири мамлакатнинг Белу-Оризонти, Бразилиа, Манаусе, Салвадор ва Сан-Паулу шаҳарларида бўлиб ўтади.


Саид Аҳмад. Эгар бозори (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Эгар бозори (ҳажвия)\nСаид Аҳмад. Эгар бозори (ҳажвия)\nБутун республикадаги жамики магазинларни айланиб чиқсангиз, прилавкада чанг босиб ётган эгар, арқон, арава михини кўрасиз. Бу моллар ўн-ўн беш йиллардан бери сотилмай ётади. Аммо шаҳарнинг қоқ ўртасидаги хўжалик моллари дўконида бу молларнинг уруғи ҳам топилмайди. Ҳар ҳафтада базага шу дўкондан заявка келади.\n«…Бизга элликта эгар, икки юз кило арава михи, икки минг метр жун арқон юборинг».\nШу дўконнинг шикоят дафтарини ўқисангиз, яна шу гап:\n«Дўкон мудири келган арқонларни, эгар ва арава михларни ўз ошна-оғайниларига сотяпти…»\nБошқа дўконларда йилдан-йилга сурилиб ётган арқону эгарларни шу дўконга юбора бошлашди. Барибир етишмайди. Заявка устига заявка. Яқин олти ой ичида республикамизнинг ҳамма дўконларидан эгарлар қайтариб олиб келинди. Шу дўконга юборилди.\nОрадан сал кун ўтмай, яна заявка. Эгар, арқон, арава михи…\nЭнди фабрикага заказ бера бошлашди. Фабрика эгар чиқариб улгуролмай қолди. Пеш чиққани пеш шу дўконга жўнатилиб турди. Шаҳар савдо бўлимининг бошлиғи ҳар куни эрталаб машинада шу дўкон олдидан ўтаётганда навбат кутиб турган кишиларни кўради. Кечқурун қайтишда эгар кўтарган, арқон қўлтиқлаган кишиларни учратади.\nБугун савдо бўлимининг ходимлари бу дўконда эгар, арава михига бунчалик талаб катталигининг сирини билиш учун тўрт-беш киши бўлиб дўконга боришмоқчи бўлишди.\nОлти киши дўконга боришди.\nДўконда одам кўп. Яқин бориб бўлмайди. Дўконнинг орқа тарафидан киришди. Ташқарида тўполон бўлиб кетди.\n— Навбатсиз кирганлар чиқариб юборилсин!\n— Орқа тарафдан кирганлар чиқиб кетсин!\nСавдо бўлими ходимлари қайтиб чиқишга мажбур бўлишди. Тушлик бўлгунча кўчада кутиб туришди. Ҳай, тушлик ҳам бўлди. Дўкон мудири уларни ичкарига бошлаб кирди.\nБир маҳал киришса, эгару арқон сотадиган бўлимда бир қиз ишлаяпти. Ҳусн демаган ойнинг ўзи. Кулганда, ҳаммаёқ, деворлар ҳам қўшилиб кулаётганга ўхшайди. Гапирса, танбур билан ғижжакни баравар чалаётгандек. Нафас олиши марварид шодасининг шилдирашига ўхшайди. Савдо бўлимининг раҳбарлари анграйганча қолишди.\nДўкон мудири мурожаат қилди:\n— Хизмат? Ревизия қилмоқчисизларми?\n— Йўқ, йўқ, — деди савдо бўлимининг мудири. — Ўзимиз шундай. Бир-икки эгар билан беш-олти метрдан арқон керак эди.\nХулласи, шаҳар савдо бўлимидан келган казо-казолар дўконни текшириш ўрнига, ҳаммаси биттадан эгар, ўн метрдан арқон кўтариб чиқиб кетишди.\nУлар чиқиб кетишаётганда: «Арава михи учун эртага яна келамиз, тамом қилиб қўйманг», деб тайинлашди.\nБу чиройли сотувчи жонон қиз қурмагур шаҳардаги ҳамма бўйдоқларни михлаб, арқонлаб, эгарлаб ташлади.\nСавдо бўлими мана шу воқеадан кейин шундай хулосага келди:\n1926 йилдан бери база омборининг бир четида чанг босиб ётган иккита омоч бор эди. Бу омочлар қирқ йилдан бери балансдан балансга ўтиб, ҳужжатларни хира қилиб келарди. Савдо бўлими бошлиқлари ўша омочларни ҳам шу дўконга юборишга аҳд қилишди. Шундай ҳам бўлди.\nҲар иккала омоч ярим соатда сотилиб кетди. Эртасига зудлик билан яна элликта омоч юборинглар, деган заявка келди.\n← Аввалги Аввалги Саид Аҳмад. Муштипар (ҳажвия)\nКейинги → Кейинги: Саид Аҳмад. Омонат (ҳажвия)


Ҳиндистон Президенти қутловида бундай дейилади: «Сиз Жаноби Олийларига, Ўзбекистон Республикаси ҳукумати ва халқига мамлакатларимиз ўртасида дипломатик муносабатлар ўрнатилганининг 25 йиллиги муносабати билан ўзимнинг самимий табрикларимни йўллашдан ғоят мамнунман.\nҲиндистон билан Ўзбекистон ўртасида кўп асрлик дўстлик ва ҳамкорлик ришталари мавжуд. Ҳамкорлигимиз икки томонлама асосда, шунингдек, бутун дунёда тинчлик ва осойишталикни сақлаш, халқларимиз тараққиёти ва фаровонлиги йўлида халқаро форумлар доирасида изчил ривожланиб бораётганини мамнуният билан таъкидлайман. Ўтган 25 йил давомида биз янада яқинлашдик ва стратегик шериклик муносабатларимиз ўзаро манфаатли барча соҳаларда мустаҳкамланди».\nДавлатимиз раҳбари «Ўзбекистон барча йўналишлар, хусусан, савдо-иқтисодий, инвестициявий, илмий-техникавий, маданий-гуманитар соҳалардаги муносабатларни янада кенгайтириш, бунинг учун мавжуд улкан салоҳиятдан тўлиқ фойдаланишга тайёр» эканини қайд этган.\nМазкур рукндаги бошқа мақолалар: « Ўзбекистон Президенти Европа тикланиш ва тараққиёт банки президентини қабул қилди\tЎзбекистон ва Россия Президентлари бир-бирларини қутладилар »


Коронавирус ва тромблар: хавфли асоратнинг дастлабки белгилари - Daryo\n20:39, 06.12.2021 19771\nКоронавирус билан касалланган беморда кузатиладиган энг кўп тарқалган асоратлардан бири — тромб пайдо бўлиши ҳисобланади. Швециядаги Уппсала университети мутахассислари томонидан ўтказилган тадқиқотда коронавирус организмга кирганидан кейин қон ивишини фаоллаштирадиган оқсилни кўпайтириши аниқланган. Аслида коронавирусда тромб организм иммунитетининг кучли жавоби ҳисобига пайдо бўлади. 100 фоиз ҳолатда шундай бўлмаса ҳам тромбоз ривожланадиган, айниқса, ўпка соҳасидаги ва юрак артерияси тромбози кузатиладиган беморлар сони кам эмас. Қандай симптомлар тромб ривожланаётганидан дарак бериши ҳақида «Домашний очаг» нашри маълумот бериб ўтади.\nЎпкада тромб пайдо бўлаётганидан хабар берувчи яна бир кенг тарқалган симптом – нафас қисиши ҳисобланади. Агар сизда шунга ўхшаш муаммо кузатилса, шифокорга мурожаат қилишни кечга қолдирманг.\nИнсон коронавирусни бошдан кечириб, буни ўзи сезмай қолиши мумкинми?\n12:59 Бугун 2264\n12:30 Бугун 1319\n12:23 Бугун 1799\n12:19 Бугун 2988\n12:09, 25.01.2022 102740


Бу йил ҳам улуғ байрамимиз арафасида мамлакатимизнинг барча ҳудудларида янги саноат корхоналари, таълим ва тиббиёт муассасалари, санъат ва спорт кошоналари, тураржойлар, йўллар, кўприклар қуриб битказилди. Халқимизга хос эзгу анъаналарга мувофиқ бу иншоотлар хосиятли ва хайрли кунларда — Мустақиллик байрами арафасида фойдаланишга топширилмоқда.\nПрезидентимиз Шайхонтоҳур туманининг Абдулла Қодирий ва Лабзак кўчалари кесишган чорраҳада бунёд этилган янги замонавий кўприкни бориб кўрди. “Ўзбекистон темир йўллари” давлат-акциядорлик темир йўл компанияси ҳузуридаги “13-кўприкқурилиш” трести бунёдкорлари томонидан барпо этилган ушбу транспорт боғламаси автомобилларнинг ҳаракатланиши учун кенг қулайлик яратади. Кўприкнинг узунлиги 642, эни 19 метр.\nШаҳар қиёфасининг ўзгаришида кўприкларнинг ўрни катта. Экология нуқтаи назаридан ҳам бу муҳим аҳамиятга эга. Яъни автомобиль ёнилғисининг кўп ишлатилиши ҳавони бузади. Бир жойда транспорт тиғизлиги юз берса, бошқа жойга ҳам таъсир кўрсатади. Кўприклар ана шу муаммоларни ҳал қилишда муҳим ўрин тутади.\nЙўл — иқтисодиётнинг қон томири, муҳим коммуникация воситаси. Йўллар равон бўлган жойда ҳаёт фаровон бўлади, барча соҳалар равнақ топади. Буни мамлакатимизда транспорт тизими изчил яхшиланаётгани, иқтисодиёт ривожи ва халқимиз фаровонлиги ошиб бораётгани мисолида яққол кўриш мумкин.\nИлгари Тошкентнинг барча қисмида, хусусан, Эски шаҳарда уйлар, бозорлар пала-партиш қуриб ташланган. Оқибатда тор, эгри-бугри кўчалар ҳосил бўлган. Бу транспорт ҳаракатини қийинлаштириб, ҳайдовчи ва йўловчилар ортиқча вақт йўқотишига, ёнилғи сарфи ошиб, атроф-муҳитнинг ифлосланишига сабаб бўлган.\n— Эски шаҳар аҳолиси асрлар давомида шундай қийин шароитларда яшаб келган, бу муаммони ҳеч ким ўйламаган, — деди Ислом Каримов. — Бу масалани атрофлича ўрганиб, Эски шаҳарнинг бош режаси ишлаб чиқилди. Унга кўра, бу ерда янги йўллар, кўприклар, замонавий уйлар, коммуникациялар барпо этилади. Бу ишларимизнинг дастлабки самарасини халқимиз кўриб турибди. Ушбу янги йўл аҳоли учун катта қулайлик яратиш билан бирга, Эски шаҳарни ҳамма ҳавас қиладиган замонавий шаҳарга айлантириш борасидаги ишларга кенг йўл очади.\nЙўл билан параллел равишда барча коммуникациялар ва муҳандислик инфратузилмаси бунёд этилган. Келгусида йўл атрофида замонавий уй-жойлар, ижтимоий объектлар қурилиши режалаштирилган. Президентимизнинг тавсиясига мувофиқ, кўп қаватли уйлар қурилишида шамол йўналиши, қуёш нурининг қандай тушишигача ҳисобга олинган. Лойиҳага кўра, тураржойлар уч ва беш қаватли бўлади. Чорраҳаларда фаввора ва гулзорлар, Калковуз ариғи бўйида сайилгоҳ барпо этилади.\n— Мазкур академия нафақат илм оладиган жой, балки тажриба ва ҳаёт билан боғлиқ таълим даргоҳидир, — деди Президентимиз. — Бу академияни битирган ҳар қандай киши давлат бошқарувига лойиқ бўлиши лозим. Бунинг учун халқаро ҳамкорликни янада мустаҳкамлаш, бу борада ривожланган мамлакатлар давлат бошқаруви тизимини ўрганиш, тажриба алмашиш керак.\nАкадемиянинг Давлат ва жамият бошқаруви ҳамда Бошқарув кадрларини қайта тайёрлаш факультетларида давлат бошқаруви ва жамият бошқаруви мутахассисликлари бўйича икки йиллик таълим дастурлари асосида бошқарув кадрлари тайёрланмоқда. Муассасага қабул олий маълумотга, давлат ва жамият бошқаруви тизимида уч йилдан кам бўлмаган иш тажрибасига эга номзодлар орасидан танлов асосида амалга оширилаётир. Академияда ўқув, методика, илмий тадқиқот ҳамда ахборот-таҳлилий фаолиятларининг барча турлари олиб борилади. Битирувчиларнинг меҳнат фаолияти ва касбий ўсишлари юзасидан доимий мониторинг ташкил қилиниб, давлат ва жамият бошқаруви соҳасидаги кадрларни танлаш, тарбиялаш ва тақсимлаш тизимини такомиллаштириш бўйича тавсиялар тайёрланмоқда.\nАкадемия АҚШ, Буюк Британия, Германия, Франция, Жанубий Корея, Сингапур, Озарбайжон каби қатор давлатларнинг илмий тадқиқот ва таълим муассасалари, шунингдек, БМТ, ОТБ, ЕХҲТ каби халқаро ташкилотлар билан ҳамкорлик алоқалари ўрнатган. Ташкилот томонидан ўқитувчилар, ходимлар ва тингловчилар давлат ҳокимияти ва бошқаруви органларига, олий таълим ва илмий муассасаларга, шу жумладан, хорижий мамлакатларнинг илмий муассасаларига амалиёт ўташга юборилмоқда.\nМамлакатимизда амалга оширилаётган улкан бунёдкорлик ишлари, ўзгариш ва янгиланишлар энг буюк неъмат — Мустақиллик берган имкониятларнинг амалдаги самараларидир. Энг улуғ, энг азиз байрамимиз арафасида юртимизнинг барча ҳудудларида қад ростлаган замонавий иншоотлар Ватанимиз юксак иқтисодий салоҳиятининг амалдаги ифодаси бўлиб, халқимиз фаровонлигини янада оширишга хизмат қилади.\nМуҳаммад АМИН, Аъло АБДУЛЛАЕВ олган суратлар.\nМазкур рукндаги бошқа мақолалар: « Самимий қутловлар\tАждодлар хотираси муқаддас »


05.07.2019 – КУН УЗ\nГлавная / 2019 / July / 05\nАрхивы за день : 05.07.2019\nЎзбекистонда илк бор Қашқадарёда Инновацион виртуал тергов полигони ташкил этилди\n05.07.2019\tЖамият Comments Off on Ўзбекистонда илк бор Қашқадарёда Инновацион виртуал тергов полигони ташкил этилди\nПрезидент Шавкат Мирзиёев томонидан ҳуқуқ тартибот ва жамоатчилик вакиллари иштирокида жорий йилнинг 10 январь куни ўтказилган видеоселектор давомида ички ишлар органлари ходимларининг касбий маҳоратини мунтазам ошириб бориш масаласига алоҳида эътибор қаратиб, кадрлар тайёрлаш тизими энг янги ёндашувларга, инновацияларга асосланиши, улар шиддат билан ўзгараётган замон ва шарт-шароитларга мос бўлиши зарурлиги ҳақида тегишли топшириқ …\nХХ асрнинг “энг буюк соатсози” соати рекорд нархга сотилди\n05.07.2019\tЖаҳон Comments Off on ХХ асрнинг “энг буюк соатсози” соати рекорд нархга сотилди\nМашҳур ихтирочи ва соатсоз Жорж Дэниелс томонидан яратилган чўнтак соати Лондондаги Sotheby’s аукционида рекорд қийматдаги нарх – 3,6 млн фунт стерлингга (4,5 млн доллар) сотилди. Бу ҳақда ТАСС ахборот агентлиги хабар берди. Соат савдолар бошлангандан 7 дақиқа ўтиб янги эгасини топган. Харидор исми маълум қилинмаган. “Ўз замонасининг энг буюк соатсози” деб …\nДиктатор Франсиско Франконинг ягона қизи вафот этди\nКўнгил обод бўлса …\nҚабрдаги ҳолатни эслаш\nСЎФИ АЛЛОҲЁР СИЙМОСИ


Ашахободда кўпгина бинолардан Туркманистон Президенти Сапармурот Ниёзовнинг портретлари олиб ташланди.\n04 март 2021, Тошкент вақти: 02:34\nПрезидентнинг республика Ички Ишлар вазирлиги биноси ёнидаги брозна ҳайкали ҳам олиб ташланди. Бу ҳақда «Озодлик» радиосининг Ашхабоддаги мухбири Сапармурот Авазбердиев шундай маьлум қилади:\n«Аввал Туркманистон Банки биносини Сапармурот Ниёзовнинг улкан портрети безаб турарди. Ҳозир уни олиб ташлади. Худди шундай Савдо вазирлиги биносидаги суратни ҳам олишган. Бироқ, Президентнинг ҳамма портретлари олинмаган», - дея хабар беради «Озодлик» радиосининг Ашхабоддаги мухбири.\nБу ҳақида мамлакат ҳукумати ҳеч қандай расмий изоҳ бергани йўқ. Ашхабод шаҳар мэриясининг билдиришича, Президент портретлари ўрнига сиёсий мазмундаги плакатлар жойлаштирилади.


Ахборот хати - Уч илдиз\nby Тўлқин Эшбек · 06.01.2020\nфакультети Журналистика кафедраси томонидан 2020 йил 18 март куни “Ўзбекистон оммавий ахборот воситаларининг глобал информацион кенглик шароитидаги фаолияти: мақсад ва вазифалари” мавзуида Республика илмий-амалий анжумани ўтказилади.\n– Ўзбекистон оммавий ахборот воситаларининг ҳозирги ҳолати: ютуқ ва муаммолар;\n– Ўзбекистон оммавий ахборот воситаларининг глобал нформацион кенгликда ўрни;\n– Матбуот, аудиовизуал ва интернет журналистикага оид долзарб масалаларни конференция доирасида муҳокамага қўйиш;\n– Соҳа назарияси билан шуғулланувчи профессор-ўқитувчиларнинг маърузалари орқали замонавий журналистиканинг бугунги жиҳатларини очиб бериш;\n– Назариётчилар ва амалиётчи журналистлар бир даврада бирлашиб соҳадаги бугунги жараёнларни ўрганиш;\n– Факультетда таҳсил олаётган бакалавр, докторант ва илмий изланувчиларнинг ўз билим салоҳиятини намоён қилишларига имконият яратиш;\n– Маърузалар ва тақдимотлар орқали амалиётчиларга Журналистика факультетида матбуот, аудиовизуал ва интернет журналистикани ўқитиш изчил йўлга қўйилганини кўрсатиб бериш;\nФакультетнинг журналист кадрлар тайёрлаш бўйича таянч ўқув муассаси эканлигидан келиб чиқиб, бугунги ўзбек аудиовизуал ва интернет журналистикаси ҳақида ҳаққоний хулосалар ва реал таклифларни ташлиф бериш;\n– Конференция мисолида журналистика соҳасидаги ишлаб чиқарувчи обектлар – телерадиоканаллар ва интернет сайтлари билан ҳамкорлик алоқаларини янада мустаҳкамлаш.\nБу анжуманда профессор-ўқитувчилар, илмий тадқиқотчилар ва талабалар қатнашиши мумкин. Анжуманда қуйидаги мавзулар таҳлил этилиши режалаштирилган:\n– замонавий журналистиканинг масалалари ва таълим жараёнида жаҳондаги илғор педагогик технологияларни қўллаш;\n– замонавийжурналистикада назария ва амалиёт тушунчасини ўзаро яқинлаштириш масалалари;\n– журналистика соҳасини ўқитиш муаммолари;\n– аудиовизуал журналистика ва медиа таълим;\n– журналистика фани илмий-тадқиқот методологияси масалалари;\n– журналистика фанини ўқитиш методикаси;\n– журналистика фанини ўқитишнинг жаҳон тажрибаси;\n– журналист кадрлар тайёрлаш масалалари;\n– интернет журналистика тараққиёти ва унинг медиа таълимда тутган ўрни ;\n– журналистикада тил ва таҳрир масалалари;\n– кино публицистика назарияси ва амалиёти\n– журналистика тарихи\n– ижтимоий-гуманитар фанларнинг долзарб масалалари\nАнжуманда қатнашиш истагини билдирган ижодкор-ҳамкасблар, тадқиқотчилар ва талабалардан ташкилий гуруҳимиз мавзуга оид сермазмун мақолалар кутиб қолади.\nИлмий мақолалар — 2020 йил 15 мартгача қабул қилинади. Мақолалар конференция йўналишига оид долзарб масалалар, илмий таҳлил ва тугалланган фикрлар асосида тегишлий таклиф ва тавсиялар, илмий раҳбарлар тақризи билан тақдим этилиши талаб этилади. Анжуман материаллари ўзбек, рус, қорақалпоқ ва инглиз тилларида тақдим этилиши мумкин.\nКонференцияга тақдим этилаётган мақолалар қуйидаги тартибда тайёрланиши лозим: матн ҳажми – камида 4 бет, формат – Microsoft Word, шрифт – Times New Roman, матн майдони – юқори ва пастдан 2 см, чапдан 3 см, ўнгдан — 1,5 см, қаторлар оралиғи – 1 интервал, ҳарфлар 14 шрифтда. Юқоридан бош ҳарфлар билан мақола мавзуси ёзилади, бир интервалдан сўнг муаллифнинг исми шарифи, ОТМ, факультети, лавозим тўлиқ ёзилади, бир интервал ташланиб матн берилади. Илмий мақола бир нусха қоғозда ва электрон шаклда ташкилий қўмитага тақдим этилади.\nКонференция ташкилий қўмитаси юқоридаги талабларга тўлиқ жавоб берган маъруза матнларни тўплам шаклида нашрдан чиқаришни ўз зиммасига олади.\nМақолалар конференция йўналишига оид долзарб масалалар, илмий таҳлил ва тугалланган фикрлар асосида тегишли таклиф ва тавсиялар берилган ҳолда топширилиши лозим. Ташкилотчилар мақолаларни саралаш ва таҳрир қилиш ҳуқуқига эга.\nМақолаларни қабул қилиш манзили:\nЎзМУ журналистика факультети “Журналистика” кафедраси, 204хона.\nЖурналистика кафедраси мудири доц.Тўлқин Эшбеков,\nдоц. Ш.Ибрагимов, доц. Ю.Ҳамдамов,\nўқитувчи: З. Абдуллаева, А.Эсанов,\nТел: +99890 9120963 (telegram ҳам шу!)\ntelegram: +99897 923-36-36\nNext story Ўзбек ўғлонларининг жасоратлари ҳақида ҳикоя қилувчи китоб\nPrevious story Миллий қадриятлар қадри: Келиннинг насаби


Эшагини таниган-у, дўстини танимаган нобакор\nҚишлоқлик ва шаҳарлик йигитлар дўст тутинибди. Қишлоқлик қачон шаҳарга борса, дўсти ундан ёрдамини аямасди. Қишлоқлик унинг дўконида ўтирар, дўсти дастурхон ёзарди. Шаҳарлик йигитга дўсти: «Эй дўстим! Сен қишлоққа бориб, табиат қўйнида кўнгил ёзиб келганмисан ҳеч. Мевалар пишган паллада бутун оила жам бўлиб бизнинг қишлоққа боринг. Мен ҳам сенга икром кўрсатиб, хизмат қилай?!», деб таклиф этди.\nШаҳарлик бу таклифга жавобан ваъда бериб қутилди. Орадан яна саккиз йил ўтди. Қишлоқлик ҳар йили шаҳарга келар, дўстиникида меҳмон бўлар, «Қачон бизникига борасиз. Яна бир қиш ўтди-я», деб гина қиларди.\nДўсти турли баҳоналар топиб: «Бу йил фалон ердан меҳмон келган, фалон ишим бор, кейинги йилга насиб бўлса», деб уни ишонтирар эди.\nҚишлоқлик ҳар гал лайлакдек келиб, шаҳарликнинг томига қўнар ва одатий таклифини қилишдан воз кечмасди. Дўсти эса доимгидек унга ёрдам қўлини чўзар, ҳатто мол-мулкидан унга улуш ҳам ажратиб турарди.\nҚишлоқлик бу келишида дўстиникида уч ой меҳмон бўлди. Ундан одатдагидек иззат-икром кўрди ва уялганидан: «Дўстим, ваъда берган эдинг. Сен мени шунча пайтдан бери алдаяпсан. Қачон бизникига борасан ўзи?!», дея қишлоғига йиғлагудек бўлиб кетди.\nҚатъий таклифга оила аъзоларининг қистови ҳам қўшилгач, шаҳарлик йигит дўстиникига боришга қарор қилди. Болалари «Қишлоққа борамиз, мазза қилиб айланиб келамиз!», деб хурсанд бўлишди. Сўнг сафар тараддудини кўриб, йўлга отланишди. Сафар завқидан гўё жаннатга кетаётгандек эдилар. Лекин манзил узоқ эди, йўл машаққатлари ортиб борарди. Баъзида адашиб бошқа овулларга кириб қолишарди. Ўзлари оч-наҳор, уловлари ҳам сувсиз, емсиз азоб тортардилар. Сўрай-сўрай, ниҳоят, дўстининг қишлоғини топиб боришди. Лекин дўсти меҳмонларга умуман эътибор қилмади. Шаҳарлик йигит ҳайрон бўлиб: «Дўстим! Мана, таклифингга биноан келдик», деди.\nМезмон уларни умрида биринчи маротаба кўриб тургандек: «Сен кимсан, мен сени танимайман?!», деди.\nШаҳарлик: «Мен фалончи дўстингман, ахир!», деди.\nҚишлоқлик: «Балки тўғри гапираётгандирсан. Лекин мен қаердан биламан, қандай одамсан, покми-нопок, тўғрими ё эгри?», деди.\nШаҳарлик, ноилож, унга кўрсатган мусофирпарварлиги, илтифотларини эслатди. Аммо дўсти: «Мен на сени танийман ва на исмингни биламан», деб қутилишга уринди.\nМусофирлар роппа-роса беш кун унинг остонасида қолиб кетди. Бешинчи кеча осмонда булут тўпланди. Сўнг шаррос ёмғир қуйди. Меҳмонлар ортиқ чидолмай, эшикни тақиллатишди.\nҚишлоқлик уйидан зўрға чиқиб: «Ҳа, нима истайсан?!», деб бақирди.\nШаҳарлик: «Эшигинг олдида беш кундан бери беш йиллик заҳмат чекдик. Ҳеч бўлмаса, мана бундай ёмғирли оқшомда бизга бошпана бер, кошки бу сен учун охиратда савоб бўлса!», деди.\nҚишлоқлик: «Нарироқда бир кулба бор. У ерни кечаси билан бўридан ҳимоя қилсанг, сенга ўша ерда қолишингга рухсат бераман», деди.\nШаҳарлик, ноилож, таклифга рози бўлиб: «Сен менга камон билан ўқ бер», деди.\nШаҳарлик ва оиласи кулбачага кўчиб ўтишди. Тор хонада минг азобда ётишарди. Харобада қурт-қумурсқалар уларни бўридан баттар талашди. Хўрликдан жонлари бўғзига етганда, югуриб келаётган бир бўри шарпасини кўрди. Шаҳарлик камондан ўқ узди. Ҳайвон қаттиқ инграган овоз чиқарди. Унинг товушини қишлоқлик уйидан туриб эшитиб, дарров югуриб келди. Қўлларини тиззасига уриб: «Эй воҳ! Сен нима қилиб қўйдинг. Бечора эшагимни ўлдирибсан-ку?!», деди.\nШаҳарлик: «Синчиклаб қара, қоронғи бўлгани учун яхши кўролмаётгандирсан. У аниқ бўри эди», деди.\nҚишлоқлик: «Мен ўз эшагимнинг ҳанграшини жуда яхши танийман! Йигирмата эшак орасидан ҳам унинг овозини бемалол ажрата оламан», деди.\nБу гап шаҳарлик меҳмонга жуда оғир ботди. Унинг ёқасига ёпишиб: «Эй ҳийлакор аҳмоқ! Сен зим-зиё кечада эшагингнинг ҳанграшини танибсан-у, наҳотки, ўн йиллик дўстингни танимадинг?», деди.\nДўст танлаш ўта мушкул вазифа. Нафсининг дўсти, аниқроғи, нафсининг қули бўлган нокаслардан вафо кутишнинг оқибати афсус-надоматдан ўзга нарса келтирмайди.\nТадбир ва эҳтиёт шуки, ёмонга қарши ёмон гумонда бўлмоғингдир. Бу билан муқаррар зиёндан қутиласан. Ҳикояда киши пухта, тадбирли ва ҳушёр бўлиши зарурлиги уқтирилмоқда.


11:52 17.09.2019 Ҳавола олиш\nТОШКЕНТ, 17 сен - Sputnik. Самарқанд вилояти соғлиқни сақлаш бошқармаси тўйдан сўнг овқатдан оммавий заҳарланиш ҳолатига ойдинлик киритди.\nМаълум қилинишича, вилоят юқумли касалликлар шифохонасига жорий йилнинг 16 сентябрь куни соат 16:10 дан соат 18:30 га қадар турли хонадонларда яшовчи 7 нафар фуқаролар бир хил клиник белгилар билан мурожаат қилишган.\n“Заҳарланиш сабабларини ўрганиш борасида ўтказилган дастлабки эпидемиологик суруштурувларда барча беморлар шаҳримизнинг Регистон кўчасида жойлашган “Мўъжиза” ресторанида 14 сентябрь куни кечки вақтда ўтказилган тўйдан сўнг ортиб қолган гўшт ва ассорти маҳсулотларини уйларига олиб келишгани ва бу таомларни жорий йилнинг 15 сентябрь куни тушликда ва кечки овқатда истеъмол қилишгани аниқланган”, - дейилади Самарқанд шаҳар ҳокимлиги хабарида.\nБош прокуратура берган хабарга кўра, ҳозирда заҳарланган беморларнинг аҳволи қониқарли.\nАввалроқ ижтимоий тармоқларда Самарқанд шаҳрида ўтказилган тўй маросимида овқатдан оммавий заҳарланиш бўйича хабарлар тарқалган эди.


Мирзиёев ҳамма ўзгаришлар, ижтимоий-иқтисодий лойиҳалар халқ учун эканини таъкидлади\nЎзбекистон 14:22 / 19.02.2019 14146\nЎзбекистон Республикаси Президенти Шавкат Мирзиёев 19 февраль куни Сирдарё туманидаги “Сирдарё универсал ойна” масъулияти чекланган жамияти фаолияти билан танишди. Бу ҳақда президент матбуот хизмати хабар бермоқда.\nМамлакат фармацевтика саноатига шу пайтгача ҳар йили 4 миллион долларлик шиша флаконлар импорт қилинар эди. Ушбу корхона ишга тушгач нафақат вилоятдаги, балки юртимиздаги барча фармацевтика корхоналарига шиша идишлар етказиб бериш имконияти юзага келди.\nПрезидент шиша идишлар ишлаб чиқариш технологик жараёнини, тайёрланаётган маҳсулотлар намуналарини кўздан кечирди.\nМамлакатнинг Хитой, Италия ва Қозоғистон давлатларидаги элчилари вилоятга тўғридан-тўғри инвестицияларни жалб этиш, ҳудудлараро ҳамкорликни кенгайтириш ва экспорт ҳажмини ошириш бўйича амалга оширилаётган истиқболли лойиҳалар ҳақида давлат раҳбарига маълумот берди.\nДавлат раҳбари ҳамма ўзгаришлар, ижтимоий-иқтисодий лойиҳалар халқ учун эканини таъкидлаб, ушбу инвестицион лойиҳаларнинг иқтисодий самарадорлигини ошириш ва тезроқ ишга тушириш юзасидан топшириқлар берди.\nЭслатиб ўтамиз, аввалроқ Шавкат Мирзиёев Сирдарёга ташриф буюргани хабар қилинганди.


Югуриш бўйича маслаҳатлар - blog.xabar.uz\nЮгуриш бўйича маслаҳатларим. Блогпост + видеоблог.\nАгар ҳозирдан югуришни бошламасангиз, вақти келиб ҳаёт сизни шифохонама-шифохона югуртиради. Шундан хулоса қилиб, ўз вақтида тоза ҳавода югуришни одат қилиб олинг. Ишонинг, бу сиз ўйлаганингиздан-да завқли машғулот.\nМен сизларга ўзимнинг тажрибаларим, изланишларим ва спорт йўналишида ўқиб-ўрганганларимдан келиб чиқиб, югуриш бўйича маслаҳатларимни бермоқчиман.\nҚайси пайтда югуриш керак?\nАслида хоҳлаган пайтингизда югуришингиз мумкин, асосийси бу ишни одат қилиб олишингиз керак. Лекин эрта тонгда югуришнинг фойдали томонлари жуда ҳам кўп, булар қуйидагилар:\nРасм Google тармоғидан олинди\n- эрта тонгда ҳаво жудаям тоза бўлади. Чунки кечқурун автомашиналар кам юради ва кечаси билан нам тушиши натижасида ҳаво намлиги югуриш учун оптимал даражада бўлади;\n- эрталабки тоза ҳаводан тўйиб олишнинг ўзи биз учун жудаям фойдали, бундан янада самарали фойда олиш учун эса ҳарсиллаб югуришимиз керак. Сабаби ўпкамиз ҳарсиллаганда ундаги мушаклар чиниқиб, тозаланади, ҳаводаги ҳар хил зарарли заррачаларга қарши курашувчанлик хусусиятини тиклаб олади, шу тариқа бутун организмимиз яхши ишлай бошлайди;\n- саҳар-тонгни иш вақтидан холи эканлиги, яъни сиз кундузги вақтингизни ишга, ишдан кейин эса оилангизга сарфлашингизга имкон туғдиради;\n- эрта тонгда югуриш, бу - сизнинг эрталабдан чаққон ва тетик ҳолатда ишга киришингизга катта туртки беради;\n- эрталабдан энергия сарфлайсиз, бу сизни эрталабки нонуштани иштаҳа билан қилиб олишингизга замин яратади, иштаҳасиз ейилган овқат зарарга, иштаҳа билан ейилгани фойдага хизмат қилади дейишади табибларимиз;\n- албатта, ишингиз ёки бошқа сабаблар туфайли сизга кечки вақт мос бўлса, кечаси югуришниям кундузги чарчоқларни чиқариб олишга фойдаси жудаям катта.\nОёқ кийим танлаш...\nЮгуришда асосийси оёқ кийими ҳисобланади. Ҳозирда югуриш учун махсус ҳар хил турдаги юмшоқ кедалар чиққан бўлса-да, мен сизларга оддий, таги юпқа кедаларни тавсия қилган бўлар эдим.\nБунинг сабабларини санаб ўтсам. Одамзодга оёқлар юриш ва югуриш учун берилган. Оёғимиз остидаги нуқталар барча аъзоларимиз билан чамбарчас боғлиқ ҳисобланади. Буни тиббиёт ҳам тасдиқлаб турибди. Яъни, оёғимиздаги барча органларга боғлиқ нуқталар юриш ва югуриш вақтида уқаланиб, ички аъзоларимизнинг яхши ишлашига туртки бериб туради. Юмшоқ кедаларда эса ўша нуқталарнинг уқаланиши қийинлашади.\nИлк марта югурганда оёқлар таги юпқа кедада бир оз оғриши мумкин. Бундан асло хавотир олманг ва бу жараён тез ўтиб кетиб, бунга кўникиб қоласиз.\nШундай бўлса-да, агар хоҳласангиз, махсус югуришга мўлжалланган юмшоқ кедалардан фойдаланишингиз ҳам мумкин.\nҚаерда югурган яхши?\nБоғ ва хиёбонларга югуриш сизга табиатдан завқ олиб, янада тозароқ ҳаводан тўйиб олишингизга сабаб бўлади.\nАгарда йўллари равон шаҳарда яшасангиз, ҳар хил манзараларни кўриб, шаҳар бўйлаб югуриб келишингиз завқли кечади.\nСтадион ёки бошқа спорт майдончалари ҳам югуриш жудаям қулай, бундай жойларда сизга мотивация бериб турадиган шериклар ҳам топилади.\nМахсус югуриш учун тренажёр йўлакчалари уйдан чиққиси келмайдиганлар ва қиш фаслида ташқарида шамоллаб қоладиганлар учун жудаям қулай. Лекин кузатишларимдан келиб чиқиб айтадиган бўлсам, бу буюмни сотиб олганларнинг кўпчилиги аввалига бир-икки ҳафта югуриб, кейин шуғулланмасдан ташлаб қўяди.\nТашқарига чиқишга уяладиган ҳамда имконияти йўқ одамларга эса ҳовлида, ҳатто хона ичида югуришни тавсия қиламан. Фақат, бундай қисқа масофали жойларда югурганингизни соат ёки саноғини чиқарадиган махсус ҳисоблагичлар билан ҳисоблаб боринг.\nЭрта тонгда югурадиганлар тайёргарликни кечқурун, ухлашдан олдин бошлашлари керак. Биринчидан, эрта уйғонишни ният қилиб оласиз, будильник вақтини созлаб, телефонни ўчириб, ўзингиздан 3-4 метр узоқроқда қўйиб оласиз (радиациядан узоқ бўлиши ва туриб ўчириш учун). Ухлашдан олдин еган овқатингиз тўлиқ ҳазм бўлган (енгил овқатланиб ётиш керак) бўлиши керак. Хона ҳавосини назорат қилиб уйқуга кетиш сизнинг эрталаб уйқудан тетик ҳолатда уйғонишингиз ва эрта тонгдан югуришингизга катта туртки берадиган омиллардан ҳисобланади.\nУйғонишингиз билан 200-300 мл илиқ сув ичиб олиб, у-бу ишлар билан тахминан 30 дақиқалар банд бўлинг ва кейин югуришга тайёргарлик кўриб, кийиниб олинг. Сабаби уйқу ва югуриш режимлари бир-бирига мос эмас, дам олиб ётган одам бирданига югурса, организм зўриқиб қолиши ёки қандайдир касаллиги бор одамларга салбий таъсир ўтказиши мумкин.\nАгарда сиз бошқа пайтда югурсангиз, албатта еган овқатингиз тўлиқ ҳазм бўлган ҳолатда бўлиши керак - ўта оч ҳам эмас ва тўқ ҳолатдаям эмас.\nУмуман, югуришдан қанча вақт олдин овқатланиб олган маъқул деган саволга ҳар ким ҳар хил жавоб беради. Кимдир икки соат, кимдир тўрт соат дейди. Бу сизнинг овқат ҳазм қилиш тизимингизнинг ишлаши ва қандай таомдан қанча миқдорда истеъмол қилишингиз кабилар билан боғлиқдир.\nЮгуришни бошлашдан олдин меъёр ва спорт юкламаларини аниқлаштириб олинг.\nЖисмоний ҳолатингиздан келиб чиққан ҳолда қандай тезликда югуришингиз, қанча вақт сарфлашингиз, қанча масофалигини аниқлаштириб олишингиз керак.\nБуни иккига бўлиб тушунтиришга ҳаракат қиламан:\n1. Югуришни бошламоқчи бўлсангиз, илк кунларданоқ тез ва юқори босимда машғулотларни бошламаслигингиз керак. Тугатмоқчи бўлсангиз ҳам бирданига бу одатни тарк этиш организм учун зарарли эканлигини айтиб ўтсам.\nМасалан: илк бор югуришга чиқмоқчи бўлсангиз, аввало 1 ой ҳар куни 5-6 километр пиёда юришни, кейинги 2 ой секин югуришга ўтинг, организм анча чиниқиб олгандан кейин тезликни ошириб, оҳиста ва тезроқ югуришингиз мумкин.\n2. Кунлик югуришингизни ҳам аввалига секинлик билан бошлаб, кейинчалик тезликни ошириб борасиз. Умумий масофанинг 70-75 фоизини секин югуриш ташкил қилсин, қолган охирги қисми эса тезликда югуриш билан якунланади (тезликда югуриш ихтиёрий).\nМасалан: аввалига 1 км пиёда юрасиз, кейин 3 км секин югурасиз. Танангиз қизиб олгандан сўнг тезликда 1 км тезликда югуриб, машғулотни якунлаб оласиз.\nЮгуришни тугатгандан бирданига ўтириб ёки тўхтаб қолиш зарарли. Яна 2-3 дақиқа пиёда юриб, организмингизни совитиб олинг.\nБирданига тез югуриш оёқ мушакларингизни тез чарчатиб қўйиб, кейинги кунларда оғриб қолиши мумкин. Аммо бу кейинги кунларда қайтиб югурмаслигингизга сабаб бўлмаслиги керак. Бу масалани ҳар ким мураббийси маслаҳатлари ёки ўзининг шахсий тажрибасидан келиб чиқиб аниқлаб, ҳал қилиши мумкин, мен шунчаки мисол тариқасида тушунтириб бердим.\nЮгуриш техникасини билиш яхши натижаларга эришишингиз, ҳар хил жароҳат ва оғриқлардан ўзингизни ҳимоя қилишингизга катта ёрдам беради. Қуйида югуриш техникасига эътибор берадиган айрим жиҳатларни санаб ўтсам.\nЮгуришда бошингизни тик тутиб, олд томонга нигоҳ ташлаб ҳаракат қилишингиз керак. Пастга ёки юқорига қараб югуришдан имкон қадар сақланган яхши. Бу умуртқангизнинг бўйин қисмига ортиқча босим тушишининг олдини олади.\nЮгурганда қўлларингиз танангизга яқинроқ туриб ҳаракатланиши, қўлларнинг 90 градусда эгиклиги, бармоқларингиз эса ярим ёпилган ҳолатда бўлиши жудаям муҳим ҳисобланади. Қўлларнинг ҳаракати оҳиста, оёқлар ҳаракатига мос бўлиши керак.\nОёқларнинг ҳаракати оҳиста ва бир маромда бўлиши билан биргаликда, икки оёқ орасининг очилишиям тахминан 90 градусни ташкил қилиши керак.\nОёқ остини ерга қўйишда унинг эркин ва бир маромда ҳаракатланишига эътибор қаратишимиз керак бўлади, сабаби кўпчилик оёғини бирданига қаттиқ босади ёки оёқ остининг фақат бир қисмида - учи ёки товонига ортиқча босим бериб, кейинчалик оғриқлар билан ўзини қийнаб қўяди.\nУмуман олганда оёқ ва қўлларимизни ишлатишимиз бизнинг жисмоний ҳолатимиз ва қандай тезликда югуришимиз билан боғлиқ. Шунинг учун ҳам аниқ бир кўрсатмага тўхталиб ўтмадим (буни ёзма равишда тушунтириш қийин бўлди).\nЮгуришда бурун билан нафас олинг!\nБурун орқали ҳавони ютиб, оғиз бўшлиғи орқали чиқаришингизни тавсия қилган бўлардим. Агарда нафас етишмай қийналсангиз, бурун ҳамда оғиз билан биргаликда бажарсангиз ҳам бўлаверади.\nБурундан нафас олиш ҳар хил чанг ва микробларнинг ичкарига киришига тўсқинлик қилади. Шу билан бирга, бурун орқали нафас олиш билан сиз организмингизни тўғри нафас олиш, яъни кўкрак билан нафас олишга мослаштириб оласиз. Бу эса соғлигингизга кони фойда, касалликларингизга шифо бўлиши мумкин (кўпчилик одамлар нотўғри нафас олишини ўзи билмайди).\nСовуқ ҳавода нафас олиш йўлларини махсус шарфлар, маскалар билан ёпиб югуриш нафас олиш аъзолари шамоллашининг олдини олади.\nКимларга югуриш мумкин эмас\nЮгуриш умуртқа ва бўғинлардаги муаммолар, юрак қон-томир касалликлари ва қон босими бор одамларга мумкин эмас.\nУмуман соғлигида муаммоси бор ҳар қандай одамга югуриш шифо бўлса-да, бу ишни бошлашдан олдин шифокор билан маслаҳатлашиб, рухсат олиб кейин бошлашни тавсия қиламан.\nЮгуришда мотивация берадиган нарсалар:\n- Мусиқа эшитинг. Аввало аниқ мўлжалингизга мос мусиқаларни танлаб олинг. Мисол учун сиз 2 км масофани 8 дақиқада секин босиб ўтасиз, шунга 2 та 4 дақиқалик секин мусиқани созлаб олинг. Ундан кейин 4 дақиқа тез югуришингиз учун 4 дақиқалик тезкорликда югуриш учун туртки ва иштиёқ берадиган аудиофайлни танлаб оласиз. Шу билан сиз ҳам иштиёқ ҳам югуриш вақтингизни ҳисобини олиб бора оласиз.\n- Югурганда ёнингизда албатта куч бериб, қўллаб-қувватлаб турадиган шерикларингиз бўлсин.\n- Ҳар бир югурганингиздан фото ва видео ҳисоботларни ижтимоий тармоқлардаги дўстларингизга улашиб боришга сўз беринг ва буни канда қилмасдан бажариб боринг.\n- Югуришнинг ҳисоб-китобини оборадиган ANDROID ва iOS иловаларини ўрнатиб, ишлатишни одат қилиб олинг, ҳар қандай иш ҳисоб-китобли бўлса, самарадорлиги ортади.\nЮгуришдан кейин спорт!\nЯна қўшимча машқлар борки, улар югуриб баданни қиздиргандан кейин бажарилса, танамизга фойдаси анча ортади. Булар қоринга пресс олиш, қўлларга таяниб кўтарилиб-тушиш (отжимание), турник, боксчиларнинг қопини уриш ва тош кўтариш кабилар бўлиши мумкин. Шуларни югуриб бўлгандан кейин бажариб олишни тавсия қиламан.\nЮқоридаги маслаҳатлар асосан соғлиғини тиклаб олувчилар ёки касалликларнинг олдини олиш мақсадида югурадиганлар учун мослаб келтирилди.\nПрофессионал спортчиларнинг югуришида эса янада бошқачароқ қоидалар бор.\nЮгуришга вақт йўқ деманг! Бу ёлғон!\nУйқудан тежаб югуринг, уйқунгиз баракали ва тўйимли бўлади.\nИшдан тежаб 1 соат вақтни югуришга ажратинг, бу бир соат ишингиз самарадорлигини камида икки соат қилиб қайтаради.\nХуллас баҳона йўқ, ҳар қанақасига сиз югургандан фақат ютасиз, шуни унутманг!\nIlm-fan va sog'lom turmush tarzi targ'ib qiladigan blogerlarga cheksiz hurmatlarim. Muallifga esa ajoyib material uchun tashakkurlar!\n4.5 Давронбек Тожиалиев 01/06/2018\nФойдали блогпост, фақат кейинги сафар видеоблог вақтини имкон қадар камайтириш керак, бироз ишлов берилса янада сифатли видеоблог бўлади. Имловий хатоларга ҳам бироз эътибор бериш керак. Ўз тавсияларингизни қисқароқ берсангиз янада яхши бўлади.\nIndiviual yondashuv sifatida - har bir odam o'z sog'ligidan kelib chiqib, shifokor bn maslahatlashib boshlashi kerakligini aytib o'tganingiz uchun rahmat.


Эквадорда 250 млн долларлик кокаин мусодара қилинди\n16:53 / 16.05.2017\nЭквадор полицияси 5,53 тонна кокаинни мусодара қилди. Унинг бозор нархи 250 млн долларга баҳоланмоқда. Мамлакат ички ишлар вазирлигига кўра, гиёҳванд модда Европага жўнатиш учун тайёрланган. Бу ҳақда ТАСС хабар бермоқда.\nГиёҳванд моддалари савдогарлари ва уларнинг юкини ушлаш бўйича махсус амалиёт 12 май куни ўтказилган. Кокаин Эквадорнинг Ла-Либертад портидан денгизга чиқиб, Панама канали орқали Испанияга йўл олган кема бортида бўлган. У Тинч океанида портдан чиққанидан кўп ўтмай ушланган. Кеманинг кўпмиллатли экипажи аъзолари, шунингдек, жиноий гуруҳга раҳбарлик қилган Испания ва Колумбия фуқаролари ҳам қўлга олинган.\n12 май куни Германия божхоначилари ҳам Эквадордан келтирилган бананлар солинган совутгич контейнеридан 41 кгдан ортиқ кокаинни мусодара қилган эди.


БИРОВНИНГ ҲАҚИДАН ҲАЗАР ҚИЛИНГ - Баҳоуддин Нақшбанд ёдгорлик мажмуаси маркази\n495 марта ўқилди.\nЎтмиш аждодларимиз бировнинг ҳақидан қаттиқ ҳазар қилганлар, ўзганинг ҳатто бир чўпини олишдан ҳам эҳтиёт бўлишган. Бунга мисоллар кўп. Ривоят қилишларича, бир болакай кўчада сув улашиб юрган мешкопнинг мешини бир неча бор бигиз билан тешиб қўяверибди. Мешкоп боланинг отасига шикоят қилиб келибди. Ота ҳайрон: Болам қачон ҳаром луқма еб қўйганикин, агар ҳаром емаганда бундай қилмас эди, дебди. Она эса ўйлай-ўйлай бунинг сабабини топиб, қуйидагича баён этибди: Ҳомиладорлигимда бир дугонамникига меҳмонга борган, у ердаги апельсинга кўнглим кетган, аммо ейишга уялган эдим. Дугонам юмуш билан ташқарига чиқиб кетгач. тўғноғич билан апельсинни тешиб, бир-икки шимган эдим”. Ҳақиқат тагига етган эр хотинига “Сенинг қўлингдаги игна болангнинг қўлига бигиз бўлиб қайтибди” деган экан.\nДарҳақиқит, ҳаром таом еб улғайган бола албатта бузуқ, зулмкор, ахлоқсиз бўлиб улғаяди. Унга ҳеч қандай панду насиҳат,таълим-тарбия кор қилмайди, Чунки, ҳаромда шайтон бор, ҳаром луқма билан бирга боланинг танига шайтоний табиат ҳам кириб, сингиб боради.\nОхир замон Пайғамбари Муҳаммад алайҳиссалом умматларини фақат ҳалол ризқ топишга, ўзганинг ҳақидан ҳазар қилишга бекорга ундамаганлар. Чунки, ҳаром луқма дўзахга элтади, ҳалол эса жаннат кафолатидир.\nАбу Саъид Худрий розияллоҳу анҳудан ривоят қилинишича, Расулуллоҳ (с.а.в.) “Ким ҳалол еб-ичса, суннатга мувофиқ амал қилса, одамларга зарар етказмаса албатта жаннатга киради” деганлар.\nШу ўринда ўз-ўзимизга савол берайлик: хўш, ўғирлик, алдов ва зўрлик билан топилган озуқани еб катта бўлган фарзандимиз келажакда ким бўлиб етишади? Уларнинг ахлоқи,тарбияси, феъл-атвори қай ҳолатда бўлади? Ҳозир уларни қинғир йўллар билан топганимиз билан боққанимиз туфайли келгусида улар ёмон, расво одамлар бўлиб етишса бошимизни чангаллаб, додимизни кимга айтишни билмай қолмаймизми? Шундай шармандагарчиликдан сақланай десангиз ўғил-қизларимизга фақат ҳалол йўл билан топилган луқмани едирайлик. Токи, оқибатда афсус-надомат гирдобида қолмайлик,\nСуннат ФАХРИЕВ, Ромитан туман “Мулло Нарзи”


Кўнгиллилар ҳам осойишталикни таъминламоқда\nФавқулодда вазиятнинг биринчи куниданоқ минтақада жамоат хавфсизлигини таъминлашга ҳисса қўшаётган Туркистон вилоятининг кўнгиллилари ишга киришди. 700 нафардан зиёд тинчлик тарафдорлари бўлган йигит-қизлар билан минтақа раҳбари Ўмирзақ Шўкеев учрашиб, уларга миннатдорчилик билдирди.\n– Мамлакатда содир бўлаётган тартибсизлик даврида сабрли бўлиб, эл тинчлигини ўйлаган ҳар бир фуқарога миннатдорчилик билдираман. Сизлар каби илк кунларданоқ юрт хавфсизлигини таъминлаш йўлида кечаю кундуз меҳнат қилаётган ички ишлар органларини қўллаб-қувватловчи ёшлар етарли экани қувонарли. Биз доим тинчлик, осойишталик йўлидан боришимиз керак. Вилоятимизда вазият барқарор. Бунинг асосий сабаби – халқимизнинг ватанпарварлик онгининг юксаклиги. Жойлардаги оқсоқолларнинг фаол меҳнати ва ўзингиз каби кўнгиллиларнинг ҳиссаси беқиёс бўлади. Хавф ҳали ҳам мавжуд. Фитначилар бўлиши мумкин. Фақат бирдамлигимиз билан биз бунга қарши тура олишимиз мумкин, – деди Ўмирзақ Шўкеев.\nТуркистон ёшлари, жамоат фаоллари, таниқли спортчилар ва спорт мактаблари жамоалари ҳамда бошқа соҳа вакилларидан иборат “Халқ гвардияси” мамлакатимизда олиб борилаётган террорчиликка қарши операцияларни қўллаб-қувватлашини билдирди ва бу масалани хотиржамлик билан ҳал қилиш зарурлигини таъкидлади. Қозоғистонликлар давлатни террорчилардан ҳимоя қилиш учун аҳолини бирдамликка чақирди. Кўнгиллилар гуруҳларга бўлиниб, кун давомида полиция ходимлари билан бирга навбатчилик қила бошлади. Вилоят ички ишлар бошқармаси вакиллари билан яқиндан ҳамкорлик қилиш ниятидаги кўнгиллилар вилоятлар ўртасидаги блок-постлардаги посбонларга иссиқ овқат тарқатмоқда.\nМайсара САФАРОВА, 2022-01-11, 21:24 62


Ноябрдан Жиззахда KIA’нинг 2та модели ишлаб чиқарилади - UzNews.uz\nЖорий йилдан Жиззахдаги янги заводда KIA K5 ва Seltos моделларини ишлаб чиқариш ишлари бошланади.\nНоябрда Жиззахдаги янги заводда KIA K5 ва Seltos моделларини ишлаб чиқариш ишлари бошланади. Келгусида жаҳон брендларининг бошқа модделларини ҳам ишлаб чиқариши кутилаётган ADM-Jizzakh заводининг ишлаб чиқариш қуввати биринчи босқичда йилига 25 000 автомобилни, кейинчалик эса 100 000 автомобилни ташкил этиши режалаштирилган. Бу ҳақда Roodell компанияси матбуот хизмати хабар берди.\nҚайд этилишича, завод фаолиятининг дастлабки йилида турли учта машҳур автобрендларнинг автомобилларини ишлаб чиқаришни йўлга қўйишни режалаштирган.


Бразилия прокуратураси Неймарга яна айблов қўйди\n11:20 / 03.02.2016\nБразилия прокуратураси Испаниянинг “Барселона” клуби ҳужумчиси Неймарга ҳужжатларни қалбакилаштириш ва солиқ тўлашдан бош тортиш бўйича айблов эълон қилди. Унга кўра, Бразилия терма жамоаси ҳужумчиси 7 йил давомида давлат ғазнасига солиқ тўламаган. Бу ҳақда olamsport.com хабар берган.\nПрокуратура хабарига кўра, қоида бузилиш ҳолатига 2006 йилдан 2013 йилгача бўлган вақт оралиғида йўл қўйилган. Неймардан ташқари, унинг отаси Неймар да Силва Сантос, “Барселона” собиқ президенти Сандро Россел ҳамда Каталония клубининг ҳозирги президенти Хосеп Мария Бартомеуга ҳам айблов қўйилмоқда.\n2 февраль куни Неймар Мадрид судида бўлган ва “Барселона” клубига ўтиш жараёни юзасидан тегишли кўрсатмаларни берган.\nНеймар Испания миллий судига чақирилди\n"Барселона"дагилар Неймарни Кеннедининг қотиллигида ҳам айблашларидан хавфсирашмоқда\nНеймар: Отам ва менга туҳмат қилишмоқда


Араб Лигаси ТИВ йиғилиши бекор қилинди\n27 январ 2021, Тошкент вақти: 19:28\nБМТ-Араб Лигасининг Сурия бўйича махсус вакили Кофи Аннан.\nСаудия Арабистонининг Жидда шаҳрида 12 август куни бўлиб ўтиши режаланган Араб Лигаси Ташқи ишлар вазирлари йиғилиши кутилмаганда бекор қилинди.\nУчрашувда Суриядаги бўҳрон ҳамда БМТ-Араб Лигасининг Сурия бўйича махсус вакили Кофи Аннан шу ой охирида истеъфога чиққанидан сўнг ўрнига кимни тайинлаш масаласи муҳокама этилиши режаланган эди.\nКофи Аннан Сурия бўйича таклиф қилган олти банддан иборат тинчлик дастури амалга ошмагани сабабли ўтган ҳафта истеъфога чиқишга қарор қилганини эълон қилган.\nАраб Лигаси Бош котиби ўринбосари Аҳмад Бин Ҳелли Қоҳирада журналистларга Ташқи ишлар вазирлари “йиғилиши кечиктирилгани”ни айтди.\nБироқ Бин Ҳелли учрашув қолдирилиши сабабини ошкор қилмади.


23 Мая 2020 837\n“Ўрикзор” савдо мажмуасида коронавирус инфекцияси аниқланди, бозор вақтинчалик ёпилди.\nКеча“Ўрикзор” савдо мажмуасиМЧЖда 789 нафар фуқародан суртмалар олинган. Таҳлил натижаларига кўра, мазкур савдо мажмуасидаги озиқ-овқат дўконида сотувчи бўлиб ишловчи фуқарода коронавирус инфекцияси тасдиқланди. Айни пайтда ушбу бемор билан мулоқотда бўлган барча фуқаролар ўрнатилган тартибда қатъий карантин кузатувига олинди.\nШунга кўра, “Ўрикзор” савдо мажмуасида эпидемиологик суриштирув ишларини ўтказиш ҳамда касаллик тарқалишининг олдини олиш мақсадида савдо мажмуаси фаолияти вақтинча тўхтатилди.\n‼Шу сабабли Соғлиқни сақлаш вазирлиги халқимиздан, яна бир бор, баъзи жойларда берилган эркинликни нотўғри тушунмасдан карантин қоидаларига, жумладан, ижтимоий масофани сақлаш, яъни қўл бериб ёки қучоқлашиб кўришишдан тийилиш, жамоат жойларида тўпланмаслик, айниқса, ёшларни заруратсиз кўчага чиқмаслигини, қўлларни тез-тез ва яхшилаб ювиш, тиббий ниқоб тақиш каби қоидаларга қатъий амал қилишларини, шунингдек, муборак Рамазон ҳайити байрамини уйда, оила даврасида байрамона кайфиятда нишонлашларини сўрайди. Бу ўзингиз ва яқинларингиз хавфсизлиги учун жуда муҳим, деб хабар беради Соғлиқни сақлаш вазирлиги матбуот хизмати.


Саддам Хусайин режимини ағдариш масаласи бугун Вашингтонда АҚШ давлат департаменти ва мудофаа вазирлигининг юқори мартабали расмийлари ҳамда Ироқ мухолифати етакчилари ўртасида бўладиган учрашув диққат марказида бўлади.\nУчрашувда, Ироқ миллий конгреси етакчиси Аҳмал Халобий ва қурдлар вакиллари ҳам қатнашадилар. Ироқ мухолифати вакилларининг таъкидлашича, агар АҚШ Саддам Ҳусайин режимига қарши ҳарбий ҳаракатларни бошлагудек бўлса, у жиддий қаршиликларга сабаб бўлмайди. Чунки мамлакат кенг қатламларининг Саддам Ҳусайинга ишончи сўнгги пайтда сўнган. Шунга қарамай кеча Ироқ раҳбари миллий телевидение орқали қилган чиқишида АҚШнинг ҳар қандай ҳужуми қарши олинишини баён қилди.


Дунёнинг кўпчилик давлатларида, жумладан Ўрта Осиё давлатлари қатори Ўзбекистонда ҳам ҳар йили ёз-куз ойларида куйдирги касаллиги қайд этилиб туради, деб хабар бермоқда Республика давлат санитария-эпидемиология назорати маркази.\nКуйдирги – ҳайвонлардан одамларга юқадиган, асосан ўзига хос яра (карбункул), камдан-кам ҳолларда эса ўпка ва ичак шаклларида намоён бўладиган ҳайвонлар ва одамларда учрайдиган ўта хавфли юқумли касалликдир. Ушбу касалликнинг тери, ўпка ва ичак шакллари учрайди, оғир ҳолларда септик турига ҳам айланиши мумкин. Энг кўп учрайдиган тери шакли ўз вақтида даволаш чоралари кўрилса тузалиб кетади.\nКасалликни куйдирги бактериялари келтириб чиқаради, касаллик ҳайвонлардан ҳайвонларга ва одамларга юқади, бироқ касалликни одамдан одамга ва одамдан ҳайвонларга юқиши аниқланмаган.\nКуйдирги касаллиги одамларга шу касалликка чалинган ҳайвонларни сўйиш, терисини шилиш, гўштини майдалаш, ошқозон-ичаклари ва калла-почасини тозалашда, шунингдек касалланган ҳайвонларни парваришлаш жараёнларида, етарли термик ишлов берилмаган гўшт маҳсулотларини истеъмол қилиш натижасида ёки ҳайвон териларини ташиш, сақлаш ва қайта ишлаш жараёнида юқади. Чорвачилик билан шуғулланувчилар, гўшт маҳсулотларини қайта ишловчилар ва овчилар кўпроқ касалланадилар.\nКасалликнинг яширин даври бир неча соатдан 14 кунгача, ўртача 2-3 кун давом этади.\nТерига тушган куйдирги таёқчаси дастлаб терида қичишиш ва қизил доғ ҳосил қилади. Доғ тугунчага айланиб, бир неча соат ичида пуфакча ҳосил бўлади. Доимий қичишиш оқибатида пуфакча ёрилиб, ичидан суюқлик ажралади (сачраган суюқлик янги пуфакчаларни ҳосил қилади). Ёрилган пуфакча ўрнида қора рангли ўзидан зардобли суюқлик ажратиб турувчи, атрофи шишиб кўтарилган яра ҳосил бўлади. Шу вақтга келиб, ярага яқин жойлашган лимфа тугунлари ҳам катталашади. Унинг энг характерли белгиси яралар оғриқсиз бўлади. Яра ҳосил бўлиши билан тана ҳарорати кўтарилади. Беморнинг эти увушади, боши айланади, кўнгли айнийди, ҳолсизланади. Ўпка шаклида қон қусади, ичак шаклида эса ич кетиши қон билан кузатилиб, бу ҳолат 5-7 кун давом этади.\nКуйдиргининг тери шакли\nЮқоридаги белгилар кузатилганда тезда шифокорга мурожаат қилиш лозим!\nКуйдирги касаллигининг олдини олишда қуйидаги чора-тадбирларга амал қилиш керак:\n- қишлоқ хўжалик ҳайвонларини даврий ветеринария кўригидан ўтказиб туриш;\n- молхоналарда ветеринария-санитария қоидаларига қаттиқ риоя этиш;\n- ҳайвонларни ветеринария назоратисиз сўймаслик ва гўштини аҳолига тарқатмаслик;\n- куйдирги билан касалланган ҳайвон гўштини дезинфекция қилиш ва зарарсизлантириш;\n- касал ҳайвонлар ётган жойларни 2 фоиз формалин, 20 фоиз хлорли оҳак эритмаси ва бошқа воситалар билан дезинфекция қилиш, ўлганларни эса 2-2,5 метр чуқур қилиб, устига 10 см қалинликда оҳак солиб кўмиш ёки ёқиб юбориш;\n- куйдирги ярасига ишлатилган воситаларни дезинфекция қилиш, ўрин-кўрпаларни дезкамерадан ўтказиш;\n- чорвачилик, гўшт комбинати, тери ва қоракўл заводи ишчилари, ветеринарлар, лаборатория ходимларини куйдирги касаллигига қарши эмлатиш;\n- гўшт, сут маҳсулотлари билан ишлашда эътиборли бўлиш, пичоқлар ва тахтачаларни алоҳида бўлишига қатъий риоя этиш талаб этилади.\nКуйдирги хасталигини олдини олишда санитария-профилактика ишларини кучайтириш муҳим вазифадир. Яъни қишлоқларда, мактабларда, чорвачилик корхоналарида, овқатланиш шохобчаларида, сув ҳавзаларида касалликнинг келиб чиқишини, олдини олиш чора-тадбирларини, шахсий ва умумий гигиена қоидаларига амал қилишнинг аҳамиятини аҳолига тушунтириш ўта муҳимдир.


Америка аскарлари Ироқдаги Эрон мухолифат жангчиларини қуролсизлантирмоқда.\nЯқинда расмий Вашингтон Ироқдаги Эрон мухолифат гуруҳи “Мужоҳиддин Халқий” жангчиларини қисман қуролсизлантиришини эълон қилди. Ироқнинг Эрон чегарасига яқин бўлган Ашраф ҳудудида “Мужоҳиддин Халқий” гуруҳининг бош ҳарбий лагери жойлашган. Мазкур ҳудуддаги америкалик аскарларнинг қайд этишларича, келишувга биноан, гуруҳнинг мақоми қайта кўриб чиқилгунига қадар, “Мужоҳиддин Халқий” жангчилари мазкур лагердан чиқмайдилар ва енгил қуролларини топширмайдилар. Аммо улар танклар, замбараклар ва бошқа оғир қуроллардан воз кечадилар.\nТахминан 8 минг аскарга эга бўлган “Мужоҳиддин Халқий” гуруҳи дастлаб, 1979 йилда Эрон шоҳини ҳокимиятдан ағдаришда қатнашди. Аммо ушбу гуруҳ ўтган 17 йил давомида ўзининг Ироқдаги ҳарбий лагерларидан туриб, Эрон ҳукумат расмийларига қарши суиқасдлар уюштирди.\nРасмий Теҳрон ушбу ҳужумлар учун уч олиш мақсадида “Мужоҳиддин Халқий” гуруҳининг Ироқдаги лагерларини ракеталардан ўққа тутди. Оқибатда 1980 йилда Эрон-Ироқ уруши бошланди ва қон тўкишлар 8 йилгача давом этди. Бу давр мобайнида Теҳрон ҳукумати Эронда Ироқ мухолифат кучларига бошпана берди.\nТаҳлилчиларга кўра, Вашингтоннинг “Мужоҳиддин Халқий” кучларини ниҳоят қуролсизлантириш ҳақида қарор берганига нима сабаб бўлгани аниқ эмас. Саддам Ҳусайн ҳокимиятдан четлаштирилганидан бери расмий Теҳрон Вашингтондан гуруҳ аъзоларини Эронга экстрадиция қилишни талаб этмоқда. АҚШ Давлат департаменти “Мужоҳиддин Халқий” гуруҳини террорчи ташкилотлар руйхатига киритган. Бироқ мазкур гуруҳ Эрон режимига қарши курашгани туфайли, АҚШ Конгресси ва Британия парламетида ўз тарафдорларига эга.\nЖеневадаги тадқиқот марказининг таҳлилчиси Шарам Чубинга кўра, Вашингтон Ироқда ўзига бевосита иттифоқдош бўлмаган кучларнинг туришини хоҳламагани туфайли, Мужоҳиддин Халқий гуруҳини қуролсизлантираëтган бўлиши мумкин. Аммо унинг қайд этишича, бу ҳақдаги қарорнинг яқинда Женевада АҚШ ва Эрон расмийлари ўртасида ўтказилган махфий музокараларга алоқаси ҳам бўлиши мумкин.\n- Ҳамма гап АҚШ ва Эрон расмийлари урушдан кейинги Ироқнинг қайси масалалар хусусида келишиб олганларига боғлиқ. Балки америкаликлар эронликларга “сиз бизнинг Ироқдаги ишларимизга аралашманг, бунинг эвазига биз сиз учун “Мужоҳиддин Халқий” гуруҳини қуролсизлантирамиз”, деб айтишгандир ëки умуман, икки томон ўртасида ҳеч қандай келишувга эришилмаган, - деди Шарам Чубин.\nАммо таҳлилчининг фикрича, “Мужоҳиддин Халқий” гуруҳининг тақдири ҳали ҳал бўлмаганга ўхшайди. Унинг қайд этишича, Вашингтон мазкур гуруҳнинг тақдири ҳақида энг сўнгги қарорни беришдан олдин, келаси бир неча ой давомида Эроннинг Ироқдаги ўзгаришларга қандай муносабат кўрсатишини кузатади.\n- Бу масала Америка-Эрон муносабатларига боғлиқ. Агар муносабатлар яхшиланса, америкаликлар “Мужоҳиддин Халқий” жангчиларини қуролсизлантириб, уларни Ироқдан чиқаришади. Аммо агар муносабатлар ëмонлашса, Эрон Вашингтонга қарши ироқлик шиалардан, Америка эса Теҳронга қарши “Мужоҳиддин Халқий” жангчиларидан фойдаланиши мумкин, - деди таҳлилчи Шарам Чубин.


Чарос Қаюмова финалда! Уч нафар таэквондочимизда бронза учун имконият бор / Olamsport.com\n18:08Ўзбек спортчилари болалигида қандай бўлишган?\t0 17:43Фьюри бокс тарихидаги энг йирик шартномага эга бўлмоқчи\t0 17:20Қозоғистонлик боксчи: Ўзбек боксчиларини мағлуб этиш аввал муаммо бўлмас эди\t0 16:58Педро учун бош даъвогар клублар номи маълум бўлди\t0 16:36"Ҳумо" хоккейчиси Павел Здунов келаси мавсумни қайси жамоада ўтказиши аниқ бўлди\t0 16:11Cехудо ММАдаги энг кучли тўрт нафар жангчи номини айтди\t0 15:47Мария Шарапова энг бақироқ теннисчилардан бири сифатида қайд этилди\t0 15:13"Тоттенхэм" "Атлетико" футболчиси билан шартнома имзоламоқчи 0 14:50Фьюри: Жошуага икки-уч раунд етади\t0 14:24UWW вице-президенти вафот этди\t0 14:03UFC президенти ваъда берди: Конор - Хабиб чемпионлик жанги ўтказилади\t1 13:42"Барселона" италиялик футболчи учун 65 миллион евро таклиф қилди\t0 13:21Хабиб 8 ёшлик давридаги суратни намойиш этди + ФОТО\t0 13:00Гарбин Мугуруса сапсёрфингда ўзини синаб кўрди + ФОТО\t0 12:39Забит Магомедшарипов навбатдаги жангини қачон ўтказишини эълон қилди\t1\nЧарос Қаюмова финалда! Уч нафар таэквондочимизда бронза учун имконият бор\nТеглар : ТаэквондоЧарос Қаюмова\nХитойнинг Ухань шаҳрида VII Бутунжаҳон армия ўйинлари давом этмоқда.\nБугунги кунги мусобақаларда ҳам тўрт нафар таэквондочимиз юртимиз шарафини ҳимоя қилмоқда.\n-53 кг вазн тоифасида Чарос Қаюмова 1/8 финалда мисрлик Марам Изатни 21:0 ҳисобида тор-мор этди. Чорак финалда сербиялик Тияна Богданович 22:19 ҳисобида мағлуб этилди. Ярим финалда бразилиялик Леонор Саравия таслим қилинди - 23:5. Финалда Чарос германиялик Надья Нутхафт Рохана билан тўқнаш келади.\n-62 кг вазн тоифасида ҳамюртимиз Феруза Содиқова мусобақани чорак финалдан бошлади. Бу босқичда россиялик Юли Турутина 8:5 ҳисобида мағлуб этилди. Ярим финалда эса Феруза хитойлик Жие Сонг билан тўқнаш келди. Афсуски учинчи раундда омад ҳамюртимиздан юз ўгирди ва Содиқова финал остонасида имкониятни бой бериб қўйди. Энди Феруза бронза медали учун жанг қилади.\n-54 кг вазн тоифасида юртимиз шарафини ҳимоя қилаётган Отабек Турғанбеков дастлабки босқичда кореялик Парк Йонгчулни мағлуб этди. Нимчорак финалда ҳамюртимиз кувайтлик Али Алмершад устидан 32:10 ҳисобида ғалабага эришди. Афсуски чорак финалда Турғанбеков бразилиялик Пауло Мелога имкониятни бой бериб қўйди - 11:21. Энди Отабек бронза медали учун курашади.\n-63 вазн тоифасида Ниёз Пўлатов илк босқичда қозоғистонлик Исламгали Абуов устидан ҳеч қандай қийинчиликсиз ғалабага эришди - 24:0. Сўнгра хитойлик Хаируи Ванг 20:17 ҳисобида таслим қилинди. Чорак финалда эронлик Камрон Марданипурни 25:12 ҳисобида мағлуб этган Ниёз ярим финалда франциялик Дилан Челламотога ютқазиб қўйди. Энди Пўлатов бронза медали учун баҳс олиб боради.\n25 окт 14:04:36